ചോര കണ്ട് തുടങ്ങിയ അപര്‍ണ വാക്ക് പാലിച്ചു... ചോര കണ്ടതും ചോര കാണിച്ചതും ഞാന് ആണ്... സ്മരണ വേണം.. കുറിപ്പുമായി സംവിധായകന് - metromatinee.com Lifestyle Entertainment & Sports\nസൂര്യ കേന്ദ്ര കഥാപാത്രമായി പ്രദര്‍ശനത്തിന് എത്തിയ സൂരറൈ പോട്രുവിന് മികച്ച പ്രതികരണങ്ങളാണ് സിനിമാപ്രേമികൾ നൽകിയത്. സൂര്യയുടെ കരിയറിലെ തന്നെ ഏറ്റവും മികച്ച ബ്ലോക്ക്ബസ്റ്ററുകളില് ഒന്നാണെന്നാണ് അഭിനേതാക്കൾ ഉൾപ്പടെയുള്ളവർ അഭിപ്രായപ്പെടുന്നത്. ചിത്രത്തിലെ അപർണ ബാലമുരളിയുടെ നായിക കഥാപാത്രവും മികച്ച അഭിപ്രായം നേടി. അപര്‍ണയുടെ ബൊമ്മി എന്ന കഥാപാത്രത്തെ പ്രേക്ഷകരും സിനിമാലോകവും ഏറ്റെടുത്ത കഴിഞ്ഞു. തന്റെ കരിയറിലെ ഏറ്റവും മികച്ച കഥാപാത്രമാണ് ചിത്രത്തിലെ ബൊമ്മിയെന്നാണ് അപര്‍ണ പറഞ്ഞത്. ഇപ്പോൾ ഇതാ ബൊമ്മിയെ പുകഴ്ത്തിയും തന്നോട് സ്മരണ വേണമെന്നും പറയുകയാണ് നടനും സംവിധായകനുമായ തരുണ് മൂര്‍ത്തി.\nതൃശിവപേരൂര് ക്ലിപ്തം സിനിമയില് ആണ് ഞാന് ആദ്യമായി അഭിനയിക്കുന്നത്, ഓരോറ്റ സീനില്, ഒരു ചെറിയ വേഷം. ഞാന് അന്ന് ചെയ്ത എന്റെ സുഹൃത്ത് ഉണ്ണി ഫൈന്‍ഡേയുടെ കാക്ക എന്ന ഷോര്‍ട്ട് ഫിലിം കണ്ടിട്ട് എന്നെ രതിഷേട്ടന് ( Ratheish Kumar) വിളിക്കുന്നത്. ലോട്ടറി അടിച്ച പോലെയാണ് എനിക്ക് തോന്നിയത്. നിക്കണ നിപ്പില് തൃശൂര്‍ക്ക് പ്രൊഡക്ഷന് ഫ്ലാറ്റിലേക്ക് വെച്ച് പിടിച്ചു. അങ്ങനെ തൃശൂര് എത്തി റാഫിഖ് ഇക്കയെയും കണ്ടു. നീ ആ വേഷം ചെയ്യുന്നു എന്ന്, കഥയുടെ ഒരു രൂപരേഖയൊക്കെ കേട്ട്, കഥാപാത്രതെ പറ്റിയൊക്കെ പഠിച്ചു വീട്ടിലേക്കു തിരിച്ചു വരുമ്പോ ലോകം കീഴടക്കിയ ഭാവം ആയിരുന്നു എനിക്ക്.\nഒരുപാട് നാളത്തെ ഒരു ശ്രമം ആദ്യമായി നടക്കാന് പോകുന്നു. എല്ലാരേയും വിളിച്ചു വീമ്പ് പറഞ്ഞു. ആദ്യമായി ഒരു സിനിമയില് അഭിനയിക്കാന് പോകുന്നു. 10-15 ദിവസങ്ങള്‍ക്ക് ശേഷം വീണ്ടും കാള് വരുന്നു, ഷൂട്ട് ഡേറ്റ് കിട്ടുന്നു, താടിയും മുടിയും ഒകെ പറ്റുന്ന പോലെ വളര്‍ത്തി ഒരൊറ്റ പോക്ക്.. ഷൂട്ടിന് ചെല്ലുമ്പോൾ ആണ് അറിയുന്നു ഒരു ഫൈറ്റ് സീന് ആണെന്ന്, അതും ഡ്യൂപ്പ് ഇല്ലാതെ ചെയ്യണം, അപര്‍ണയും ആയാണ് അടി ഉണ്ടാകേണ്ടത്. ഫൈറ്റ് മാസ്റ്റര് റണ് രവിയാണ്. പേരൊക്കെ തമിഴ് പടങ്ങളില് കണ്ടിട്ടുണ്ട്, ആരോ മൂലയില് നിന്ന് പറഞ്ഞു റണ് രവി ആണേല് ഓട്ടം തന്നെ. ബ്രോ ഓള് ദ ബെസ്റ്റ്.\nപറഞ്ഞ പോലെ തന്നെ, ഓട്ടം തന്നെ ഓട്ടം.. നിലത്ത് നിന്നിട്ടില്ല.പൊരിഞ്ഞ പോരാട്ടം.. അങ്ങനെ അപര്‍ണ ബലമുരളിയ്ക്ക് ഒപ്പവും ആസിഫ് ഇക്കയ്ക്ക് ഒപ്പവും ഞാന് ആദ്യമായി അഭിനയിച്ചു. ഒരു പ്രധാന സംഘടനം അപര്‍ണയുമായി തൃശൂര് ബസ് സ്റ്റാന്റിലെ ഒരു മൂത്രപുരയില് കിടന്നാണ്. മാസ്റ്റര് വന്ന് അങ്ങോട്ടും ഇങ്ങോട്ടും അടിച്ചോളാന് പറഞ്ഞു. രതിഷേട്ടന് ആകട്ടെ നാച്ചുറല് ആക്കണം അത്രേ. നാച്ചുറല്.. നല്ല ഒന്നാന്തരം അടി, അങ്ങോട്ടും ഇങ്ങോട്ടും.. കൈ കിട്ടിയത് ഒകെ രണ്ട് പേരും അങ്ങോട്ടും ഇങ്ങോട്ടും എടുത്ത് എറിഞ്ഞു, അടിച്ചു. ഒരു ഗ്രിപ്പ് ഇല്ലാത്ത ജാമ്പവാന്റെ കാലത്തെ ഷൂ ആണ് എനിക്ക് കാലില് ഇടാന് തന്നേക്കുന്നത്. അത് കൊണ്ട് വീഴാന് പറഞ്ഞാല് ഞാന് തെന്നി അങ്ങ് വീഴും, മനപ്പൂര്‍വം അല്ല ഗ്രിപ്പ് ഇല്ലാത്ത കൊണ്ട് സംഭവിച്ചു പോകുന്നതാണ്. അങ്ങനെ അടിയുടെ ആവേശത്തില് ആത്മാര്‍ത്ഥത കൂടി ഞാന് അങ്ങ് ഉരുണ്ട് മറിഞ്ഞു ആക്കി അവിടെ ഒരു വാഷ് ബേസിന് മണ്ടയ്ക്ക് പോയി വീണ്.\nഅത് നിലത്ത് വീണ് പൊട്ടി.. അതിന്റെ ചില്ലുകള് അപര്‍ണയുടെ കാലിലും എന്റെ കാലിലും ഓക്കേ കയറി ഞങ്ങള് ചോരയില് കുളിച്ചു നില്‍ക്കുമ്പോൾ .. സെറ്റ് നിശ്ശബ്ദമായി ഞാന് നോക്കുമ്പോ സെറ്റ് മുഴുവന് അപര്‍ണയെ പൊതിഞ്ഞു, അപര്‍ണയ്ക്ക് പരിക്ക്. അപര്‍ണയ്ക്ക് പരിക്ക്… അപര്‍ണയ്ക്ക് മരുന്ന്, അപര്‍ണയ്ക്ക് വെള്ളം അപര്‍ണയ്ക്ക് ബിസ്‌ക്കറ്റ്, ചോരയില് കുളിച്ചു കാലിലെ മുറിവ് എന്ത് ചെയ്യണം എന്ന് അറിയാതെ നിന്ന ഞാന് മേക്കപ്പ് അസിസ്റ്റന്റ് ചേട്ടനോട് ചോദിച്ചു ചേട്ടാ ഇച്ചിരി സ്‌പ്രേ മുറിവില് അടിക്കാമോ എന്ന്.. അപ്പോ ആ മഹാപാപി പറയുകയാ ഇത് അപര്‍ണയ്ക്ക് ഉള്ളതാണെന്ന് ഞാന് ചോരയും, മുറിവും, ചതവുമായി ഒരു മൂലയ്ക്ക്, റഫീഖ് ഇക്കയാണ് എന്റെ അടുത്ത് വന്ന് ഇരുന്ന് എനിക്ക് മരുന്നൊക്കെ വെച്ച് തന്നത്. അന്ന് ഇക്ക എന്റെ അടുത്ത് പറഞ്ഞു..ചോര കണ്ടാണ് തുടക്കം. കത്തി കയറും എന്ന്.. എഴുന്നേറ്റു നിക്കാന് വയ്യ എങ്കിലും മനസ് കൊണ്ട് ഇക്കയെ ഒന്ന് കെട്ടി പിടിച്ചു. അങ്ങനെ ഞൊണ്ടി ഞൊണ്ടി എങ്ങനെയൊക്കെയോ അത് അഭിനയിച്ചു പൊന്നു.\nസിനിമ ഇറങ്ങിയപ്പോ ഒരുപാട് ശ്രദ്ധിക്കപ്പെട്ട ഒരു സീന് ആയിരുന്നു അത്. ഒരു തുടക്കകാരന് കിട്ടാവുന്ന നല്ല ഒരു സീന്. പക്ഷെ പിന്നെ എന്തോ അവസരങ്ങള് ഒന്നും വന്നില്ല..നമ്മള് ചോദിച്ചും ഇല്ല. ആരും തന്നുമില്ല..! പക്ഷെ..ആ സിനിമയിലെ പലരും എന്റെ സഹോദരതുല്യരായി. കൂട്ടുകാരായി. ഇന്ന് ഒരു Operation Java എഴുതി സംവിധാനം ചെയ്തപ്പോ അതിലെ പലരും വീണ്ടും എനിക്ക് ഒപ്പം എത്തി. Alexander Prasanth Irshad Ali രതിഷേട്ടന്, അഖില്, ദിനേശേട്ടന് അങ്ങനെ അങ്ങനെ.. ചോര കണ്ട് തുടങ്ങിയ അപര്‍ണ വാക്ക് പാലിച്ചു.വളര്‍ന്നു പന്തലിച്ചു തമിഴ് ലോകം കീഴടക്കി.ഞെട്ടിച്ചു ബൊമ്മി, മധുര ഭാഷയൊക്കെ അമ്മാതിരി പെര്‍ഫെക്ഷന്, ചോര കണ്ടതും ചോര കാണിച്ചതും ഞാന് ആണ്. സ്മരണ വേണം\nവീട്ടിലിരുന്നാണ് കണ്ടെതെങ്കിലും അപർണയെ കണ്ട നിമിഷം കൈയടിക്കാതിരിക്കാനായില്ല… സന്തോഷത്തേക്കാൾ ഏറെ അഭിമാനം; അരുൺ ഗോപി


ഒരു ഫെമിനിസ്റ്റിന് ‘ഭര്‍ത്താക്കന്‍മാരെ’ ആവശ്യമില്ല; റിമ കല്ലിങ്കൽ – Login Kerala\nഒരു ഫെമിനിസ്റ്റിന് ‘ഭര്‍ത്താക്കന്‍മാരെ’ ആവശ്യമില്ല; റിമ കല്ലിങ്കൽ\nയുട്യൂബിൽ ഫെമിനിസ്റ്റുകളെ അധിക്ഷേപിച്ച് വീഡിയോ ഇട്ട യൂട്യൂബര്‍ക്കെതിരെ ഫെമിനിസ്റ്റുകളും ആക്റ്റിവിസ്റ്റുകളും പ്രതികരിച്ചതിനെ തുടര്‍ന്ന് സംഭവത്തെ അനുകൂലിച്ചും എതിര്‍ത്തും വലിയ ചര്‍ച്ചകളാണ് സമൂഹമാധ്യമങ്ങളിൽ നടന്നുകൊണ്ടിരിക്കുന്നത്. പ്രതികരിച്ച ആക്റ്റിവിസ്റ്റുകൾക്കെതിരെ നിരവധി ആളുകൾ ഫേസ്ബുക്കില് ആരോപിച്ചത് ഫെമിനിസ്റ്റുകള്‍ക്ക് ഭര്‍ത്താക്കന്‍മാരില്ല എന്നാണ്. എന്നാൽ ഇപ്പോഴിതാ ഈ ആക്ഷേപത്തില് പ്രതികരണവുമായി രംഗത്തെത്തിയിരിക്കുകയാണ് നടി റിമ കല്ലിങ്കല്.\nAlso Read: കോവിഡ് നിയന്ത്രണങ്ങൾ കർശനമാക്കുന്നു; ഇന്നത്തെ സർവ്വകക്ഷിയോഗം നിർണായകം\n“ശരിയാണ് ഒരു ഫെമിനിസ്റ്റിന് ഭര്‍ത്താക്കന്‍മാരെ’ ആവശ്യമില്ല, ഞങ്ങള്‍ക്ക് പാര്‍ട്ണര്‍മാരാണുള്ളത്. ഞങ്ങള് അവരെ സ്വന്തമായാണ് തെരഞ്ഞെടുക്കുന്നത്. അങ്ങനെയൊരാളെ വേണമെന്ന് തോന്നുന്ന സമയത്ത്” എന്നായിരുന്നു റിമ കല്ലിങ്കലിന്റെ ഫേസ്ബുക്ക് പോസ്റ്റിലൂടെയുള്ള പ്രതികരണം.\nAlso Read: ഇവളെയൊക്കെ വെടിവെച്ച് കൊല്ലാൻ ആരുമില്ലേ? പിസി ജോർജ്\nഫെമിനിസ്റ്റുകൾക്കെതിരെ സംസാരിച്ച യൂട്യൂബര് വിജയ് പി നായരെ പൊലീസ് കസ്റ്റഡിയിലെടുത്തിരുന്നു. തിരുവനന്തപുരം കല്ലിയൂരിലെ വീട്ടില് നിന്നാണ് പൊലീസ് കസ്റ്റഡിയിലെടുത്തത്. ഇയാള് താമസിക്കുന്ന ലോഡ്ജില് പൊലീസ് പരിശോധന നടത്തിയിരുന്നെങ്കിലും കണ്ടെത്താനായിരുന്നില്ല.\nAlso Read: മുഖ്യമന്ത്രിക്ക് നേരെ ഭീഷണി സന്ദേശം\nഭാഗ്യലക്ഷ്മി, ശ്രീലക്ഷ്മി, ദിയ സന എന്നിവരുടെ പരാതിയിലാണ് ഇയാള്‍ക്കെതിരെ കേസെടുത്തിരിക്കുന്നത്. വിജയ് പി നായരുടെ യൂട്യൂബിലെ വീഡിയോ പരിശോധിച്ച് ഹൈടെക് സെല് ചുമതലയുള്ള ഡിവൈഎസ്പി ഇ.എസ്. ബിജുമോനാണ് ഐ.ടി ആക്ട് ചുമത്താമെന്ന ശുപാര്‍ശ മ്യൂസിയം പൊലീസിന് നല്കിയത്.\nAlso Read: യൂട്യൂബിലെ ഫെമിനിസ്റ്റ് വിരുദ്ധ പരാമര്‍ശം: തെളിവെടുപ്പ് ഇന്ന്\nയൂട്യൂബിലെ ഫെമിനിസ്റ്റ് വിരുദ്ധ പരാമര്‍ശം: തെളിവെടുപ്പ് ഇന്ന്\nജോര്‍ജ് കുട്ടിയും കുടുംബവും എന്ത് ചെയ്യുന്നു?


വായ്പാ ആവശ്യകത ഉയര്‍ത്തി ഉത്സവകാലം - FUTURE KERALA - Future Kerala\nവായ്പാ ആവശ്യകത ഉയര്‍ത്തി ഉത്സവകാലം\nഉപഭോക്തൃ ആവശ്യകത ഉയര്‍ന്നെന്നതിന് തെളിവ് ഷോപ്പിംഗ് സെന്ററുകള്\nഇത്തവണയും ആവശ്യകത ഉയരുമെന്ന് എസ്ബിഐ ചെയര്‍മാന് രജ്‌നീഷ് കുമാര്\nനിഷ്‌ക്രിയ ആസ്തി ആശങ്ക വേണ്ട, ചിലര് സാഹചര്യങ്ങളെ പെരുപ്പിച്ചു കാട്ടുന്നു\nപരമ്പരാഗതമായി ഉത്വകാലമായ സെപ്റ്റംബര് മുതല് ഏപ്രില് വരെയുള്ള മാസങ്ങളില് വായ്പാ\nആവശ്യകത ഏറ്റവും ഉയര്‍ന്നു നില്‍ക്കാറുണ്ട്. ഇപ്പോഴത്തെ ഉത്സവകാലത്തിന് മുന്നോടിയായും പ്രതീക്ഷകള് സജീവമാണ്. ചില്ലറ വായ്പാ ആവശ്യകത ഉയര്‍ന്നിട്ടുണ്ട്\n-രജ്‌നീഷ് കുമാര്, എസ്ബിഐ ചെയര്‍മാന്\nന്യൂഡെല്‍ഹി: രാജ്യത്ത് ഉത്സവകാലം ആരംഭിച്ചതോടെ മാന്ദ്യത്തിന് വിരാമം. ഉപഭോക്തൃ ആവശ്യകതയിലെ മുരടിപ്പ് ഉത്സവകാല ആരംഭത്തോടെ തന്നെ അപ്രത്യക്ഷമായെന്ന് സ്റ്റേറ്റ് ബാങ്ക് ഓഫ് ഇന്ത്യ (എസ്ബിഐ) ചെയര്‍മാന് രജ്‌നീഷ് കുമാര് പറഞ്ഞു. ഉപഭോക്തൃ ആവശ്യകത ഉയരുന്നതോടെ വായ്പാ ആവശ്യകതയും ഉയരുമെന്നാണ് പ്രതീക്ഷയെന്നും എസ്ബിഐ ചെയര്‍മാന് പറഞ്ഞു. സെപ്റ്റംബറില് ആരംഭിക്കുന്ന ഉത്സവ സീസണ് പരമ്പരാഗതമായി തന്നെ ആവശ്യകത ഉയര്‍ത്താറുണ്ട്. ഇത്തവണയും സ്ഥിതി വ്യത്യസ്തമാകില്ലെന്ന് അദ്ദേഹം ആത്മവിശ്വാസം പ്രകടിപ്പിച്ചു. രജ്‌നീഷ് കുമാറിന്റെ വാക്കുകള് ശരിവെച്ച് സെപ്റ്റംബറില് വാഹന വിപണിയിലടക്കം ഉണര്‍വ് ദൃശ്യമായിട്ടുണ്ട്. കമ്പനികള് മികച്ച ഓഫറുകള് അവതരിപ്പിച്ചതും കേന്ദ്ര സര്‍ക്കാര് പ്രഖ്യാപിച്ച വിവിധ നികുതി ഇളവുകളുമാണ് അനുകൂല അന്തരീക്ഷം സൃഷ്ടിച്ചിരിക്കുന്നത്.\nചില്ലറ വായ്പകളുടെ ആവശ്യകത മെല്ലെ മെല്ലെ ഉയരുന്നുണ്ടെന്നും നിലവില് മാന്ദ്യം കോര്‍പ്പറേറ്റ് വായ്പാ രംഗത്തേക്ക് മാത്രമായി ചുരുങ്ങിയെന്നും എസ്ബിഐ ചെയര്‍മാന് വ്യക്തമാക്കി. ഷോപ്പിംഗ് സെന്ററുകളിലെ വില്‍പ്പനയുടെ പ്രാഥമിക കണക്കുകള് ഉപഭോക്തൃ ആവശ്യകതയിലെ മുന്നേറ്റം സൂചിപ്പിക്കുന്നുണ്ട്. ഇത് വൈകാതെ സമ്പദ് വ്യവസ്ഥയിലും പ്രതിഫലിക്കും. എസ്ബിഐയുടെ പുതിയ ഡെബിറ്റ് കാര്‍ഡ് ഫിനാന്‍സിംഗ് പരിപാടി ഉദ്ഘാടനം ചെയ്തശേഷം മാധ്യമ പ്രവര്‍ത്തകരോട് സംസാരിക്കവെയാണ് വിപണിയിലെ അനുകൂല ട്രെന്‍ഡിനെക്കുറിച്ച് അദ്ദേഹം പ്രതികരിച്ചത്.\nറിപ്പോ നിരക്ക് വീണ്ടും താഴ്ത്തിയ റിസര്‍വ് ബാങ്ക് ധനനയ സമിതിയുടെ തീരുമാനത്തെ എസ്ബിഐ ചെയര്‍മാന് സ്വാഗതം ചെയ്തു. ഇത് ഉപഭോക്താക്കളുടെ പലിശ ഭാരം കുറയാന് ഇടയാക്കും. റിപ്പോ നിരക്കിനെ ഭവന, ചെറുകിട-സൂക്ഷ്മ, ചില്ലറ വായ്പകളുമായി നേരിട്ട് ബന്ധിപ്പിച്ച ആദ്യത്തെ ബാങ്ക് എസ്ബിഐയാണെന്നും അദ്ദേഹം പറഞ്ഞു. ഒക്‌റ്റോബര് ഒന്ന് മുതല് ഇക്കാര്യം ആര്‍ബിഐ നിര്‍ബന്ധിതമാക്കുകയും ചെയ്തു. ഇത് പലിശാ ഇളവുകള് കൂടുതല് വേഗത്തില് ഉപഭോക്താക്കളിലേക്ക് എത്താന് സഹായിക്കുന്നതാണ്.\nപതിറ്റാണ്ടുകള്‍ക്കിടയിടയിലെ ഏറ്റവും വലിയ മാന്ദ്യത്തിനാണ് രാജ്യം ഇപ്പോള് സാക്ഷ്യം വഹിക്കുന്നത്. ഏപ്രില്-ജൂണ് പാദത്തില് ആറു വര്‍ഷത്തെ താഴ്ന്ന നിലയായ അഞ്ച് ശതമാനത്തിലേക്ക് ജിഡിപി ഇടിഞ്ഞിരുന്നു. കോര്‍പ്പറേറ്റ് നികുതി വെട്ടിക്കുറച്ചും കയറ്റുമതി, റിയല് എസ്റ്റേറ്റ് മേഖലയ്ക്ക് ഇളവുകള് പ്രഖ്യാപിച്ചും മാന്ദ്യത്തില് നിന്ന് പുറത്തുകടക്കാന് കേന്ദ്ര സര്‍ക്കാര് ഇടപെടലുകള് നടത്തി വരികയാണ്.\nനിഷ്‌ക്രിയ ആസ്തികള് വീണ്ടും ആശങ്കയുയര്‍ത്തുന്ന വാദം എസ്ബിഐ മേധാവി തള്ളി. സാഹചര്യത്തെ ചിലര് പെരുപ്പിച്ചു കാട്ടുകയാണെന്നും പറയുംപോലെ മോശമല്ല സാഹചര്യങ്ങളെന്നും അദ്ദേഹം പറഞ്ഞു. 2020 മാര്‍ച്ച് മാസത്തോടെ നിഷ്‌ക്രിയ ആസ്തികള് എട്ട് ശതമാനത്തിലേക്ക് താഴുമെന്ന് ആഭ്യന്തര റേറ്റിംഗ് ഏജന്‍സിയായ ക്രിസില് പ്രവചിക്കുന്നു\nTags:\tLoan requirements


ഭൗതികമായി ഈ ജഗത്ത് ഏകവസ്തുവാണ് (52) - ശ്രേയസ്\nJune 23, 2013short link\nഈ ജഗത്തില് സത്തയുടെ ഓരോ ഭൂമികയിലും (ബോധത്തിനു വിഷയമാകുന്ന ഓരോ തലത്തിലും) ഒരഖണ്ഡവസ്തുവുണ്ട്. ഭൗതികമായി ഈ ജഗത്ത് ഏകവസ്തുവാണ്; സൂര്യന്നും നമുക്കും തമ്മില് ഒരു വ്യത്യാസവുമില്ല. മറിച്ചു പറയുന്നതു മിഥ്യയാണെന്നും ശാസ്ത്രജ്ഞന് പറയും. ഈ മേശയ്ക്കും എനിക്കും തമ്മില് വാസ്തവത്തില് വ്യത്യാസമില്ല: മേശ എന്നു പറയുന്നത് ഈ ഭൂതസംഘാതത്തിലെ ഒരു സ്ഥാനം, ഞാന് മറ്റൊരു സ്ഥാനം. ഓരോ രൂപവും ഈ അനന്തഭൂതസമുദ്രത്തിലെ ഓരോ ചുഴിപോലെയാകുന്നു! അവയിലൊന്നും സ്ഥിരമല്ലതാനും. തള്ളിപ്പായുന്ന നദീപ്രവാഹത്തില് അനേക ലക്ഷം നീര്‍ച്ചുഴികളുണ്ടാവാം: ഓരോന്നിലെയും ജലം തെല്ലിട അതില് ചുറ്റിത്തിരിഞ്ഞു പുറത്തേക്കു പോകുകയും തത്ക്ഷണം പുതിയ ജലം തത്‌സ്ഥാനത്തു വന്നുചേരുകയും, ഇങ്ങനെ നിമിഷം തോറും ഓരോ ചുഴിയിലെയും വെള്ളം മാറിമാറി വരികയും ചെയ്യും. അതുപോലെ ഈ ജഗത്താകെ പ്രതിനിമിഷം മാറിക്കൊണ്ടിരിക്കുന്ന ഭൂതസംഘാതമാകുന്നു: അതിലുള്ള ഓരോ രൂപവും ഓരോ ചുഴിയും. ഏതാനും ഭൗതികദ്രവ്യങ്ങള് ഒരു ചുഴിയില് കടക്കുന്നു: ആ ചുഴി ഒരു മനുഷ്യശരീരമാവാം. അതില് അല്പകാലം ചുഴന്നു മാറ്റം വന്നു മറ്റൊരു ചുഴിയിലേക്കു പോകുന്നു: ഇത്തവണ, പക്ഷേ, ഒരു മൃഗശരീരമാവാം. അതില് ഏതാനും സംവത്‌സരം ചുഴന്നശേഷം ധാതുപിണ്ഡമെന്ന മറ്റൊരു ചുഴിയില് കടക്കുന്നു. ഇടവേറില്ലാത്ത മാറ്റംതന്നെ ഒരു ശരീരമെങ്കിലും സ്ഥിരമല്ല. എന്റെ ശരീരമെന്നോ നിന്റെ ശരീരമെന്നോ പറയുന്നതു വെറും വാക്കല്ലാതെ അങ്ങനെ ഒരു വസ്തുവില്ല.\nഈ ഭൂതമഹാസംഘാതത്തില് ഒരു സ്ഥാനത്തിനു ചന്ദ്രന് എന്നു പറയുന്നു. മറ്റൊന്നിനു സൂര്യന് എന്ന്: വേറൊന്നു മനുഷ്യന്, ഇനിയൊന്നു ഭൂമി, പിന്നൊന്നു സസ്യം, പിന്നൊന്നു ധാതു എന്നു വിളിക്കപ്പെടുന്നു. ഒന്നും സ്ഥിരമല്ല. എല്ലാം മാറിക്കൊണ്ടേ ഇരിക്കുന്നു. ദ്രവ്യങ്ങള് സദാപി സംഘടിക്കുന്നു, വിഘടിക്കുന്നു. മനസ്സിന്റെ കഥയും ഇതുതന്നെ. ഭൂതവസ്തുവായി രൂപാന്തരപ്പെട്ടിരിക്കുന്നത് ആകാശമാണ്. പ്രാണന്റെ വ്യാപാരം അത്യന്തസൂക്ഷ്മമാകുമ്പോള്, ഈ ആകാശംതന്നെ, സൂക്ഷ്മസ്പന്ദാവസ്ഥയില് മനസ്സിന്റെ രൂപമെടുക്കും. അപ്പോഴും അവിടെയും (സൂക്ഷ്മാവസ്ഥയിലും) അഖണ്‌ഡൈകവസ്തുതന്നെ. ആ സൂക്ഷ്മസ്പന്ദത്തെ പ്രാപിക്കാന് കഴിഞ്ഞാല്‍മതി, ഈ ജഗത്താകെ സൂക്ഷ്മസ്പന്ദരൂപമായി കാണ്മാനും അനുഭവിപ്പാനും കഴിയും. നാം സ്വബോധത്തോടുകൂടി ഇരിക്കുമ്പോഴും നമ്മെ ആ സ്ഥിതിയിലെത്തിക്കാന് ചിലപ്പോള് ചില ഔഷധങ്ങള്‍ക്കു കഴിവുണ്ട്. സര് ഹംഫ്രിഡേവിയുടെ പ്രസിദ്ധ പരീക്ഷണം നിങ്ങളില് പലരും ഓര്‍ക്കുന്നുണ്ടാവാം. പരീക്ഷണ സമയത്തുണ്ടായ ഹാസകവായു (Laughing Gas) വിന്റെ ശക്തിനിമിത്തം അദ്ദേഹം പ്രസംഗമദ്ധ്യേ ബോധംകെട്ടു നിശ്ചേഷ്ടനായി, സ്തബ്ധനായി നിന്നു പോയി. ജഗത്താകെ ആശയമാണെന്ന് അദ്ദേഹം പിന്നീടു പറഞ്ഞു. എന്തുകൊണ്ടെന്നാല് അത്രയും സമയത്തേക്കു സ്ഥൂലസ്പന്ദങ്ങളെല്ലാം അടങ്ങി സൂക്ഷ്മസ്പന്ദങ്ങള്‍മാത്രം ആയതുപോലെ അദ്ദേഹത്തിന് അനുഭവമായിരുന്നു. ആ സ്പന്ദങ്ങളെയത്രേ അദ്ദേഹം ആശയങ്ങള് എന്നു പറഞ്ഞത്. ചുറ്റുമുണ്ടായിരുന്ന സൂക്ഷ്മസ്പന്ദങ്ങളെ അറിവാനേ അദ്ദേഹത്തിന്നപ്പോള് കഴിഞ്ഞുള്ളു. അപ്പോള് സര്‍വ്വവും ആശയമായി: ജഗത്താകെ ഒരു വിചാര സാഗരമായി – അദ്ദേഹവും മറ്റെല്ലാവരും അതില് ഓരോ വിചാരിച്ചുഴികളായി – തീര്‍ന്നിരുന്നു.\nഇങ്ങനെ വിചാരലോകത്തിലും ഏകത്വമത്രേ നാം കാണുന്നത്. അവസാനം ആത്മാവിനോടടുക്കുമ്പോള് ആത്മാവും ഏകമായിരിപ്പാനേ വഴിയുള്ളു എന്നു നാം കാണുന്നു. പ്രകൃതിയുടെ സ്ഥൂല സൂക്ഷ്മസ്പന്ദങ്ങള്‍ക്കപ്പുറം, സര്‍വ്വചലത്തിനുമപ്പുറമുള്ളത് ഏകം മാത്രമാണ്. പ്രകടമായ ചേഷ്ടാശക്തിയുടെ കാര്യത്തില്‍ത്തന്നെ ഏകത്വമേ ഉള്ളു. ഈ വാസ്തവങ്ങള് ഇനി മേല് ആര്‍ക്കും നിഷേധിക്കാവതല്ല. ജഗത്തിലുള്ള ഊര്‍ജ്ജങ്ങളുടെ ആകത്തുക എന്നും എവിടെയും ഒന്നുതന്നെ എന്ന് ഇന്നത്തെ ഊര്‍ജ്ജതന്ത്രവും തെളിയിച്ചിരിക്കുന്നു. ഊര്‍ജ്ജത്തിന്റെ ഈ ആകത്തുക രണ്ടു രൂപത്തിലായിരിക്കുന്നു, എന്നും തെളിയിച്ചിട്ടുണ്ട്. ഒരു രൂപത്തില് അതു വിലയോന്മുഖമായി അടങ്ങിയൊതുങ്ങുന്നു. മറ്റേ രൂപത്തില് അതു വികാസോന്മുഖമായി ഇക്കാണുന്ന നാനാശക്തികളായി പ്രകാശിക്കുന്നു. അതു വീണ്ടും ശാന്തതയില് തിരോഭവിക്കുന്നു, വീണ്ടും ആവിര്‍ഭവിക്കുന്നു. ഇങ്ങനെ സര്‍ഗ്ഗപ്രതിസര്‍ഗ്ഗങ്ങളായി എന്നെന്നേക്കും പൊയ്‌ക്കൊണ്ടിരിക്കുന്നു. ഈ ശക്തിയാണ് പ്രാണന്: ഇതിന്റെ സംയമനമാണു പ്രാണായാമം.\nമനുഷ്യശരീരത്തില് ഈ പ്രാണന്റെ ഏറ്റവും വ്യക്തമായ ആവിര്‍ഭാവം ശ്വാസകോശങ്ങളുടെ ചലനമാകുന്നു. ആ ചലനം നിന്നുപോയാല് ശരീരത്തിലുള്ള മറ്റു ശക്തിപ്രകാശനങ്ങളൊക്കെയും പ്രായേണ പെട്ടെന്നു നിന്നുപോകും. എന്നാല് അതുനിന്നിരിക്കുമ്പോഴും ശരീരം നിലനില്ക്കത്തക്കവിധം അഭ്യസിപ്പാന് കഴിവുള്ള ചിലരുണ്ട്. കുഴിച്ചുമൂടിയാല്‍പ്പോലും വീര്‍പ്പിടാതെ പലനാള് ജീവിച്ചിരിക്കാന് കഴിവുള്ളവരുമുണ്ട്. സൂക്ഷ്മത്തിലെത്തിച്ചേരാന് സ്ഥൂലത്തിന്റെ സഹായം വേണം. അങ്ങനെ മന്ദം മന്ദം ചെന്നു സൂക്ഷ്മതമമായ ലക്ഷ്യത്തില് എത്തിച്ചേരണം. പ്രാണായാമമെന്നതു വാസ്തവത്തില് ശ്വാസകോശചലനത്തിന്റെ സംയമനമാകുന്നു. ഈ ചലനമാകട്ടെ, ശ്വാസത്തോടുബന്ധപ്പെട്ടതുമാണ്. ശ്വാസം ചലനത്തെ ഉണ്ടാക്കുന്നു എന്നല്ല, നേരേമറിച്ചു ചലനം ശ്വാസത്തെ ജനിപ്പിക്കുന്നു എന്നത്രേ വാസ്തവം. ഈ ചലനം യന്ത്രനാളവൃത്തി (Pump Action) യില് വായുവിനെ അകത്തേക്കു വലിക്കുന്നു, പ്രാണന് ശ്വാസകോശങ്ങളെ ചലിപ്പിക്കുന്നു: ആ ചലനം വായുവിനെ വലിച്ചുകയറ്റുന്നു. അതുകൊണ്ടു പ്രാണായാമം ശ്വാസാഭ്യാസമല്ല: പിന്നെയോ, ശ്വാസകോശങ്ങളെ ചലിപ്പിക്കുന്ന മാംസപേശികളുടെ ശക്തിയെ സ്വാധീനമാക്കുകയാകുന്നു. നാഡികളിലൂടെ മാംസപേശികളിലേക്കും അവിടെ നിന്നു ശ്വാസകോശങ്ങളിലേക്കും നിര്‍ഗ്ഗമിച്ചു ശ്വാസകോശങ്ങളെ ചലിപ്പിക്കുന്ന ശക്തി പ്രാണനാകുന്നു. ഈ പ്രാണനെയത്രേ പ്രാണായാമാഭ്യാസംകൊണ്ടു നമുക്കു വശമാക്കേണ്ടത്. പ്രാണന് വശമായിക്കഴിഞ്ഞാല് ശരീരത്തിലെ മറ്റു പ്രാണവൃത്തികളും പതുക്കെ വശത്താകും. ഇതു നമുക്കു പെട്ടെന്ന് അനുഭവപ്പെടുകയും ചെയ്യും. ശരീരത്തിലുള്ള മിക്ക മാംസപേശികളെയും സ്വാധീനമാക്കീട്ടുള്ളവരെ ഞാന്‍തന്നെ കണ്ടിട്ടുണ്ട്. എന്തുകൊണ്ടു പാടില്ല? ചില മാംസ പേശികളെ നിയന്ത്രിക്കാമെങ്കില് എന്തുകൊണ്ട് എല്ലാ പേശികളെയും സിരകളെയും നമുക്കു നിയന്ത്രിച്ചുകൂടാ? അതില് അസാദ്ധ്യമെന്തുള്ളു? സ്വാധീനത തല്ക്കാലം നഷ്ടമായിരിക്കുന്നു: പേശികള് സ്വയം ചലിക്കുകയാണ്. നമുക്കു നമ്മുടെ കാതുകളെ ഇഷ്ടംപോലെ ചലിപ്പിക്കാന് വയ്യ. മൃഗങ്ങള്‍ക്ക് അതു കഴിയുമെന്നു നമുക്കറിയാം. നമുക്ക് ഇപ്പോള് ആ ശക്തിയില്ലാതിരിക്കുന്നതു നാം അതിനെ ഉപയോഗിക്കാഞ്ഞിട്ടാണുതാനും. ഈ സിദ്ധിയാണ് ആദിമ പ്രത്യാഗമനം (Atavism) എന്നു പറയുന്നത്.\n[വിവേകാനന്ദ സാഹിത്യ സര്‍വ്വസ്വം II രാജയോഗം. അദ്ധ്യായം 3. പേജ് 182-185]


വാച്ച് മെക്കാനിക്കായി ജയറാം ലോനപ്പന്‍റെ മാമോദീസ ട്രെയ്‌ലർ ഇറങ്ങി | PravasiExpress\nHome Good Reads വാച്ച് മെക്കാനിക്കായി ജയറാം ലോനപ്പന്‍റെ മാമോദീസ ട്രെയ്‌ലർ ഇറങ്ങി\nജയറാം നായകനാകുന്ന ‘ലോനപ്പന്റെ മാമ്മോദീസ’ ട്രെയിലർ റിലീസ് ചെയ്തു. ലിയോ തദേവൂസാണ് ചിത്രം സംവിധാനം ചെയ്യുന്നത്.\nപെൻ ആൻഡ് പേപ്പർ ക്രിയേഷൻസിന്റെ ബാനറിൽ ഷിനോയ് മാത്യു നിർമിക്കുന്ന ചിത്രത്തിൽ അന്ന രേഷ്മ രാജനാണു നായികാ. ജോജു ജോർജ്, ദിലീഷ് പോത്തൻ, കനിഹ, ശാന്തി കൃഷ്ണ, അലൻസിയർ ,ഹാരിഷ് കണാരൻ തുടങ്ങിയവർ ചിത്രത്തിൽ പ്രധാനവേഷങ്ങളിലെത്തുന്നുണ്ട്.\nതൃശൂരെ ഒരു വാച്ച് മെക്കാനിക്കായാണ് ജയറാം ചിത്രത്തിലെത്തുന്നത്. സുധീർ സുരേന്ദ്രൻ ഛായാഗ്രഹണം നിർവഹിക്കുന്ന ഈ ചിത്രം അങ്കമാലിയിലാണ് ചിത്രീകരിച്ചിരിക്കുന്നത്. വിനീത് ശ്രീനിവാസന് നായകനായി എത്തിയ ഒരു സിനിമാക്കാരന് ശേഷം ലിയോ സംവിധാനം ചെയ്യുന്ന നാലാമത്തെ ചിത്രമാണ് ‘ലോനപ്പന്‍റെ മാമ്മോദീസ’.\nPrevious articleമലചവിട്ടാൻ എത്തിയ മനിതി സംഘത്തെ മടക്കി അയച്ചു\nNext articleമാമ്പള്ളിയുടെ മലബാർ കേക്ക്\nസിവില് സര്‍വ്വീസ് പരീക്ഷാ ഫലം: തൃശൂര് സ്വദേശിനിക്ക് 29ാം റാങ്ക്, വയനാടന് ആദിവാസി...


കടുവാക്കൂട്ടിൽ മൂന്ന് കടുവകൾക്ക് മുന്നിൽ അകപ്പെട്ട തെരുവുപൂച്ച; അദ്ഭുത രക്ഷ, ഒടുവിൽ? |3Tigers Attack Kitten In Hair-Raising Video Shared By Dubai Princess\nകടുവാക്കൂട്ടിൽ മൂന്ന് കടുവകൾക്ക് മുന്നിൽ അകപ്പെട്ട് തെരുവുപൂച്ച; ഒടുവിൽ അദ്ഭുത രക്ഷ\nNovember 24, 2021 09:11 AM IST\nGrab image from video shared on Instagram by latifaalmaktoum\nകടുവാക്കൂട്ടിലകപ്പെട്ട തെരുവുപൂച്ചയ്ക്ക് അദ്ഭുതരക്ഷ.3കടുവകളുള്ള കൂട്ടിലാണ് അബദ്ധത്തിൽ പൂച്ച അകപ്പെട്ടത്. ദുബായ് രാജകുമാരി ഷെയ്ഖ ലത്തീഫ ബിൻത് മുഹമ്മദ് ബിൻ റാഷിദ് അൽ മക്തൂമിന്‍റെ കടുവ കൂട്ടിലാണ് പൂച്ച പെട്ടത്. പൂച്ച കൂട്ടില് അകപ്പെടുന്നതിന്‍റെയും രക്ഷപ്പെട്ടതിന്‍റെയും വിഡിയോ രാജകുമാരി ലത്തീഫ തന്നെയാണ് ഇന്‍സ്റ്റഗ്രാമില് പങ്കുവച്ചത്. കൂടിനുള്ളിലെ ക്യാമറയിൽ പതിഞ്ഞ ദൃശ്യങ്ങള് ചേര്‍ത്താണ് ലത്തീഫ വിഡിയോ പങ്കുവച്ചത്.\nവിഡിയോയില് പൂച്ചക്കുട്ടിയെ കടിച്ച് പിടിച്ച് ഒരു കടുവ ഓടുന്നതും മറ്റ് രണ്ട് കടുവകള് പൂച്ചയെ വളയുന്നതും കാണാം. ഇതിനിടെ ബഹളം കേട്ട് പൂച്ചയെ രക്ഷിക്കാന് രണ്ട് കാവല്‍ക്കാര് കൂട്ടിലേക്ക് ഓടിയെത്തുന്നു. കടുവയുടെ പിന്നാലെ ഓടിയ കാവൽക്കാർ കൂടിനുള്ളിലേക്കെത്തിയതോടെ പൂച്ചയെ ഉപേക്ഷിച്ച് കടുവ പോവുകയായിരുന്നു. രക്ഷപ്പെടുത്തിയ ശേഷമുള്ള പൂച്ചക്കുട്ടിയുടെ വിഡിയോയും ഒപ്പം പങ്കുവച്ചിട്ടുണ്ട്. അലഞ്ഞ് നടന്ന തെരുവു പൂച്ചക്ക് ജീവന് തിരിച്ച് കിട്ടിയെന്ന് മാത്രമല്ല, ലത്തീഫ രാജകുമാരി അതിനെ ദത്തെടുക്കുകയും ചെയ്തു. പൂച്ചക്കുട്ടിയെ ദത്തെടുത്തതിന് ലത്തീഫയെ അഭിനന്ദിച്ച് നിരവധി പ്രതികരണങ്ങളാണ് വിഡിയോയിക്ക് ലഭിക്കുന്നത്.\nEnglish Summary:3Tigers Attack Kitten In Hair-Raising Video Shared By Dubai Princess\nഅമ്മ കൈവിട്ട പുലിക്കുഞ്ഞ് സുഖം പ്രാപിച്ചു വരുന്നു; പരിപാലനത്തിന് മൂന്നു ഡോക്ടർമാർ, വിഡിയോ\nഎവിടെയും വാടിക്കരിഞ്ഞ സസ്യങ്ങള്, നീർച്ചാലുകൾ വറ്റി വരളുന്നു; വന്യമൃഗങ്ങൾ നാട്ടിലിറങ്ങാൻ തുടങ്ങി...\nകക്കയത്ത് കടുവ? വനംവകുപ്പിന് പരാതി നൽകിയിട്ടും മേഖല സന്ദർശിച്ചില്ലെന്ന് ആക്ഷേപം\nകാട്ടുപന്നി ആക്രമണത്തിൽ ബൈക്ക് യാത്രികന് പരുക്ക്


ഫോണോഗ്രാഫിയിൽ പതിഞ്ഞ മതിലുകൾ പ്രദർശനത്തിന് - Calicut Journal\nHome » ഇൻ ഫോക്കസ് » ഫോണോഗ്രാഫിയിൽ പതിഞ്ഞ മതിലുകൾ പ്രദർശനത്തിന്\nകാഴ്ചകളിൽ കൗതുകമുണർത്തി ‘മതിലുകൾ’ പ്രദർശനം ആരംഭിച്ചു. ലൈറ്റ് സോഴ്സ് ഫേസ്ബുക് പേജിലെ ഫോണോഗ്രാഫി വിഭാഗത്തിൽ പോസ്റ്റ് ചെയ്ത നൂറോളം ചിത്രങ്ങളാണ് പ്രദര്ശനത്തിനുള്ളത് നവംബർ രണ്ടു മുതൽ ആറ് വരെ കോഴിക്കോട് ലളിതകലാ ആർട്ട് ഗാലറിയിലാണ് പ്രദർശനം. മൊബൈൽ ഫോൺ ക്യാമറയുടെ സാധ്യതകൾക്കപ്പുറത്തേക്കു നീളുന്ന ചിത്രങ്ങൾ പകർത്തിയത് പ്രതാപ് ജോസഫാണ്. ഫോട്ടോഗ്രാഫിയിൽ മാത്രമല്ല സിനിമയിലും തന്റേതായ ഇടം നേടിയെടുക്കാൻ കഴിഞ്ഞ പ്രതാപ് ജോസഫ് തന്റെ വിശേഷങ്ങളും സിനിമ അനുഭവങ്ങളും കാലിക്കറ്റ് ജേര്ണ‍ലിനോട് പങ്കു വെക്കുന്നു.\nഞാൻ നടന്ന വഴിയിലെ മതിലുകൾ\nപ്രതാപ് ജോസഫ് /ദിനു കടവ്\nഒരു കാലത്ത് കാമറയില്ലാതെ പുറത്തിറങ്ങില്ലായിരുന്നു.പിന്നൊരുകാലത്ത് കാമറ അലർജ്ജിയായി; തൊടാൻ തന്നെ മടി. അങ്ങെനെയിരിക്കുമ്പോഴാണ് Aparna Sivakaami ഒരു കാമറയുള്ള മൊബെയിൽഫോൺ (micromax nitro 4.45)വാങ്ങിത്തരുന്നത്. പിന്നെ പണി അതിന്റെമേലായി.ലൈറ്റ്സോഴ്സിന്റെ ഫേസ്ബുക്ക് ഗ്രൂപ്പിൽ phoneography എന്ന പേരിൽ പോസ്റ്റാനും തുടങ്ങി. ഏതാണ്ട് ഒരു വർഷം, ഫോണോഗ്രഫി 1000 തികയുന്നു. എടുത്ത ചിത്രങ്ങൾ 50000 എങ്കിലും വരും. അതിൽനിന്ന് തിരഞ്ഞെടുത്ത 100 ചിത്രങ്ങൾ ആണ് പ്രദർശ്ശിപ്പിക്കുന്നത്. 2013 ലാണ് അവസാനത്തെ സോളോ ചെയ്യുന്നത്. ‘ഒരു കുമ്പളവള്ളിയുമൊത്തുള്ള എന്റെ ജീവിതം’. 2014ൽ അതിനു ലളിതകലാ അക്കാദമിയുടെ ഫെല്ലോഷിപ്പ് ലഭിച്ചു. ഇത്തവണ വിഷയം ‘മതിലുകൾ’ ആണ്. ഞാൻ നടന്ന വഴിയിലെ മതിലുകൾ..\nപ്രതാപ് ജോസഫിന്റെ ഈ ഫേസ് ബുക്‌പോസ്റ്റാണ് മതിലുകളിലേക്കു എത്തിച്ചത്. എന്താണ് മതിലുകൾ എന്നൊരു പേരുനൽകാൻ കാരണം?\nലോകത്തുള്ള ഏതുവസ്തുവിൽനിന്നും നമുക്ക് ഒന്നിലധികം ഇമേജുകൾ കണ്ടെത്താൻ കഴിയും. അതിനെ നമ്മൾ എങ്ങനെ സമീപിക്കുന്നു എന്നതാണ് പ്രധാനം. കല ഇല്ല എന്ന് നമ്മൾ പൊതുവെ കരുതുന്ന ചിലയിടങ്ങളിൽനിന്നും കലയെ കണ്ടെത്താനുള്ള ശ്രമമാണ് മതിലുകൾ സീരീസ്. ചുറ്റുമുള്ളതിനെ പകർത്താനുള്ള ഒരു ശ്രമംകൂടിയാണത്.\nകാമറയില്ലാതെയും ഫോട്ടോയെടുക്കുന്നവരാണ് നല്ല ഫോട്ടോഗ്രാഫർമ്മാർ. ഒരിക്കൽ ഒരു ഓട്ടോഫോക്കസ് ഫിലിം കാമറവാങ്ങി ആ ശ്രമം ഉപേക്ഷിച്ചതാണ്. ഡിജിറ്റൽ വന്നപ്പോൾ പണി എളുപ്പമായി തോന്നി. ഒരുപക്ഷേ ഈ കാലത്തല്ലായിരുന്നുവെങ്കിൽ ഞാൻ ഒരു ഫോട്ടോഗ്രാഫറാവില്ലായിരുന്നു.\n‘ഒരു കുമ്പളവള്ളിയുമൊത്തുള്ളഎന്റെ ജീവിതം’ ഇപ്പോൾ ‘മതിലുകൾ’ അവയിലെ പച്ചപ്പുകൾ, ക്യാമറയുടെ ലെന്സ് പ്രകൃതിയിലേക്കാണോ തുറക്കാനിഷ്ടം\nഎല്ലാം ഇഷ്ടമാണ്. പ്ലാൻ ചെയ്ത് ഒന്നും ചെയ്യാറില്ല. ജോലിക്കാര്യത്തിനല്ലാതെ യാത്ര ചെയ്യാറുമില്ല. മുന്നിൽകാണുന്നതിനെ പകർത്തുന്നു അത്രമാത്രം.\nആദ്യത്തെ സിനിമ അനുഭവം, ഛായാഗ്രഹണം /സംവിധാനം\nസുദേവന്റെ ക്രൈം നമ്പർ 89 ൽ കാമറചയ്യാൻ അവസരം കിട്ടിയത് വലിയ വഴിത്തിരിവായി. ഓഡേസ സത്യനും സുദേവനുമൊക്കെ നമ്മുടെ നിലപാടുകളെ നിർണ്ണയിക്കുന്നതിനും കാരണമായി. ആ ആത്മവിശ്വാസത്തിൽനിന്നാണ് ആദ്യ സിനിമ കുറ്റിപ്പുറം പാലം ചെയ്യുന്നത്\nജനകീയ സിനിമവേദിയുടെ പ്രവർത്തനങ്ങൾ/അവ എത്രത്തോളം സിനിമ പ്രവർത്തനങ്ങളെ സഹായിച്ചു\nസിനിമയെടുക്കുന്നത് ആർക്കുവേണ്ടിയാണ് എന്ന വ്യക്തമായ ബോധ്യമുണ്ട്. അത് എനിക്കുവേണ്ടിത്തന്നെയാണ്. അത് ചിലർക്കെങ്കിലും ഇഷ്ടപ്പെടുന്നു എന്നതിൽ സന്തോഷവുമുണ്ട്. നല്ല സിനിമ ഉണ്ടാവണമെങ്കിൽ ജനങ്ങളുടെ സാമ്പത്തിക സഹായംകൂടിയേ തീരൂ. അതിനവർ തയ്യാറാവുന്നു എന്നത് വലിയ കാര്യമാണ്.\nകുറ്റിപ്പുറം പാലം ,അവൾക്കൊപ്പം… ഇനി അടുത്ത പ്രോജക്ട്\nജനുവരിയിൽ തുടങ്ങണമെന്നാണ് ആഗ്രഹിക്കുന്നത്. കേരളത്തിൽ നടന്ന ചുംബനസമരത്തെ അടയാളപ്പെടുത്തുന്ന രീതിയിലുള്ള ഒരു സിനിമയായിരിക്കും.\nസിനിമ പ്രദര്‍ശന രംഗത്തെ നൂതന സാധ്യതയായ ഓൺലൈൻ റിലീസിംഗിനെ കുറിച്ച് എന്താണ് അഭിപ്രായം\nഓൺലൈൻ റിലീസിങ്ങിനെ വലിയൊരു സാധ്യതയായാണു കാണുന്നത്. അതുകൊണ്ടുതന്നെ സെൻസർ ബോർഡിനെ പേടിക്കാതെ സിനിമയെക്കുറിച്ചു ചിന്തിക്കാൻ കഴിയുന്നു.\nഇപ്പോഴത്തെ കാലഘട്ടത്തിൽ ഒരു സിനിമയെ ഗ്രേഡ് ചെയ്യുന്നതും ഡീഗ്രേഡ് ചെയ്യുന്നതിലും അവയുടെ വിജയത്തിലും പ്രൊമോഷനിലും വലിയ പങ്കു വഹിക്കുന്നത് സോഷ്യൽ മീഡിയ ആണല്ലോ അവ എത്രത്തോളം സഹായിച്ചു\nഒരു രൂപപോലും പബ്ലിസിറ്റിക്കുവേണ്ടി ചിലവഴിക്കാതെയാണ് ഈ സിനിമകളൊക്കെയും ജനങ്ങളിലെത്തിയത്. സോഷ്യൽമീഡിയയുടെ സാധ്യതയാണത്.\nഅവൾക്കൊപ്പം പനോരമയിൽ തിരസ്കരിയ്ക്കപ്പെട്ടെന്നു ഫേസ് ബുക്ക് പോസ്റ്റ് കണ്ടു. ഈ വർഷത്തെ മികച്ച സിനിമൾക്കുള്ള അവാർഡ് കിട്ടിയ ഒഴിവുദിവസത്തെ കളിയും ഒഴിവാക്കപ്പെട്ടെന്നു വാർത്തകൾ പറയുന്നു എന്തായിരിക്കാം ഇതിന്റെ കാരണങ്ങൾ\nഇന്ത്യൻ പനോരമ അതിന്റെ ഉദ്ദേശ്യലക്ഷ്യങ്ങളിൽനിന്ന് വ്യതിചലിക്കാൻ തുടങ്ങിയിട്ട് കാലം കുറേയായി. കഴിഞ്ഞ വർഷം കുറേ പനോരമസിനിമകൾ ഗോവയിൽ വെച്ച് ഞാൻ കാണാൻ ശ്രമിച്ചിരുന്നു. ദയനീയമാണ് അവയുടെ അവസ്ഥ. മേജർ രവിയെപ്പോലുള്ള ആളുകളാണ് സെലക്ഷൻ ജൂറിയിലുണ്ടായിരുന്നത്. ഇത്തവണയും മാറ്റമൊന്നുമില്ല. അടുത്ത സിനിമ സംസ്കൃതത്തിലായാലോ എന്നാണ് ആലോചന. പനോരമയിൽ ഉദ്ഘാടന ചിത്രം ആകും.\nബിഗ് ബഡ്ജറ്റ് ചിത്രങ്ങൾ തിയേറ്ററുകൾ അടക്കിവാഴുമ്പോൾ ഇത്തരം തിരസ്‌കാര തീരുമാനങ്ങൾ കലാമൂല്യമുള്ള കൊച്ചു ചിത്രങ്ങൾക്ക് വെല്ലുവിളിയാകില്ലേ\nസ്ഥാപിത താൽപര്യങ്ങൾ എന്ന് ഒറ്റവാക്കിൽ പറയാം.നമ്മുടെ സിനിമ ലോകോത്തര സിനിമയാണ് എന്ന അഹങ്കാരമല്ല പ്രതിഷേധത്തിനുപിന്നിൽ. മികച്ച സിനികൾക്കുവേണ്ടിയുള്ള ഒരു വേദികൂടി ഹൈജാക്ക് ചെയ്യപ്പെടുകയാണ്.\nതാങ്കളുടെ സിനിമകളിലെ രാഷ്ട്രീയം\nഎന്റെ രാഷ്ട്രീയം തന്നയാണ് എന്റെ സിനിമകളുടെ രാഷ്ട്രീയവും. ഏതെങ്കിലും തരത്തിലുള്ള രാഷ്ട്രീയം പറയാൻ വേണ്ടിയല്ല ഞാൻ സിനിമയെടുക്കുന്നത്. അത് സംഭവിച്ചുപോകുന്നതാണ്. എന്നെ അറിയുന്നവർക്ക്, എന്നെ വായിക്കുന്നവർക്ക്, എന്റെ സിനിമകാണുന്നവർക്ക് അതു മനസ്സിലാവും എന്നാണ് ഞാൻ കരുതുന്നത്.\nഅവാർഡുകൾ ,മറക്കാനാവാത്ത അനുഭവങ്ങൾ\nഫോട്ടോഗ്രഫിക്ക് ആദ്യകാലത്ത് ചില അംഗീകാരങ്ങൾ ലഭിച്ചിട്ടുണ്ട്. ഇപ്പോൾ അവാർഡുകൾക്ക് അയക്കാറില്ല. സിനിമ ഫെസ്റ്റിവലുകൾക്ക് അയക്കാറുണ്ടെങ്കിലും അവാർഡുകൾക്ക് അയക്കാറില്ല.\nആദ്യത്തെ കാമറയും ലെൻസുകളുമൊക്കെ അപർണ്ണ വാങ്ങിത്തന്നിട്ടുള്ളതാണ്. സിനിമകളേയും സാമ്പത്തികമായി സഹായിച്ചിട്ടുണ്ട്. ഭാര്യയും മകളും മാത്രമല്ല സ്നേഹമുള്ള കുറേ ആളുകൾ ചുറ്റുമുള്ളതുകൊണ്ടാണ് നമുക്ക് പ്രവർത്തിക്കാൻ കഴിയുന്നത്,പ്രവർത്തിക്കാൻ തോന്നുന്നത്.\nഭാര്യ അപർണ ശിവകാമിക്കും മകൾ അഥിതിക്കുമൊപ്പം\nപ്രതാപ് ജോസഫ് കോഴിക്കോട് താമസിക്കുന്നു\nPrevious: കെ.എസ്.ഇ.ബി സേവനങ്ങള് സുതാര്യമാക്കാന് ജില്ലയില് ഊര്‍ജ്ജദൂത് പദ്ധതി;\nNext: തെരുവുനായ പ്രശ്‌നത്തിന് ശാശ്വത പരിഹാരവുമായി ജില്ലാ പഞ്ചായത്തിന്റെ ‘കരുണ’


കൊറോണ വൈറസിനെ നേരിടാൻ ഇന്ത്യൻ വംശജർ, ടെക് ആയുധമൊരുക്കി ഗവേഷകര് | Coronavirus\nകൊറോണ വൈറസിനെ നേരിടാൻ ഇന്ത്യൻ വംശജർ, ടെക് ആയുധമൊരുക്കി ഗവേഷകര്\nമനോരമ ലേഖകൻ March 13, 2020 12:51 PM IST\nലോകം ഒന്നടങ്കം കൊറോണവൈറസ് ഭീതിയിലാണ്. കോവിഡ്–19 വൈറസിനെ പ്രതിരോധിക്കാനും രോഗികളെ കണ്ടെത്താനും വിവിധ രാജ്യങ്ങളിൽ നിരവധി പരീക്ഷണങ്ങളും ഗവേഷണങ്ങളുമാണ് രാപകലില്ലാതെ നടക്കുന്നത്. കൊറോണയെ നേരിടാനുളള വിവിധ ടെക്നോളജികളും സംവിധാനങ്ങളും ഇന്ത്യയിലും പരീക്ഷിക്കുന്നുണ്ട്.\nനിർമിതബുദ്ധി ഉപയോഗിച്ച് പ്രവർത്തിക്കുന്ന ആപ്ലിക്കേഷനുകൾ കൊറോണ വൈറസിനായി സ്വയം സ്‌ക്രീൻ ചെയ്യാൻ ആളുകളെ സഹായിക്കുമെന്നാണ് ഗവേഷകർ പറയുന്നത്. ആരോഗ്യസംരക്ഷണ സ്ഥാപനങ്ങളിലെ സമ്മർദ്ദം കുറയ്ക്കാനും ലോകമെമ്പാടും ഇന്ത്യയിലും അണുബാധ ഉണ്ടാകാനുള്ള സാധ്യത കൂടുതലുള്ളവർക്ക് മുന്നറിയിപ്പ് നൽകാനും ഇതുവഴി സാധിക്കും.\nരണ്ട് ഇന്ത്യൻ വംശജരായ ഗവേഷകർ വൈറസ് ബാധിതരെ കണ്ടെത്താൻ ആപ്ലിക്കേഷനുകൾ നിർമിക്കുന്നുണ്ട്. ഒരാൾ ഓസ്‌ട്രേലിയയിലും മറ്റൊരാൾ യുഎസിലുമാണ് പ്രവർത്തിക്കുന്നത്. അണുബാധയെ ചുറ്റിപ്പറ്റിയുള്ള ഭയത്തെയും ആശയക്കുഴപ്പത്തെയും നേരിടാൻ റിസ്ക് ചെക്കർ ആപ്ലിക്കേഷനുകളാണ് ഇവരുടെ ടീമുകൾ നിർമിക്കുന്നത്.\nഓസ്‌ട്രേലിയയിലെ എഐ ഡിജിറ്റൽ ഹെൽത്ത് കമ്പനിയായ മെഡിയസ് ഹെൽത്തിന്റെ സിഇഒയും സഹസ്ഥാപകനുമായ അഭി ഭാട്ടിയ മാർച്ച്4ന് തന്റെ ജോലി തുടങ്ങിയിട്ടുണ്ട്. കൊറോണയെ നേരിടാനുള്ള ടെക് സംവിധാനം വികസിപ്പിച്ചെടുക്കാൻ യുഎസിലെ അഗസ്റ്റ യൂണിവേഴ്‌സിറ്റിയിൽ നിന്നുള്ള ആർനി എസ്. ആർ ശ്രീനിവാസ റാവുവും സംഘവും സജീവമായി രംഗത്തുണ്ട്.\nനേരത്തെ തന്നെ ആരെയെങ്കിലും ബന്ധപ്പെടാനും പൊതുജനങ്ങളെ ബോധവൽക്കരിക്കാനും അവരുടെ ലക്ഷണങ്ങളുമായി ബന്ധപ്പെട്ട കൃത്യമായ വിവരങ്ങൾ നൽകാനും ആളുകളുടെ ഭയം ശമിപ്പിക്കാനും ആപ്ലിക്കേഷനുകൾ ഉപയോഗിക്കാം. മെഡിക്കൽ ചാറ്റ്ബോട്ടുകളുള്ള ഹെൽത്ത് ടെക് സ്റ്റാർട്ടപ്പുകൾ ആളുകളെ സ്ക്രീനിങ് ചെയ്യുന്നതിനായി അവരുടെ അൽ‌ഗോരിതം അപ്‌ഡേറ്റ് ചെയ്യുന്നതിനും അണുബാധയെക്കുറിച്ച് വിലയിരുത്തേണ്ടതുണ്ടോ എന്ന് ഉപദേശിക്കുന്നതിനും ആഗോളതലത്തിൽ ശ്രമം നടക്കുന്നുണ്ട്.\nഒരു മിനിറ്റിനുള്ളിൽ തന്നെ കൊറോണ അപകടസാധ്യതകൾ വിലയിരുത്തുന്ന ആപ്ലിക്കേഷനുകളുടെ പരീക്ഷണങ്ങൾ ഇന്ത്യയിലും നടക്കുന്നുണ്ട്. ഇതിന് വ്യക്തികൾ വിശദമായ ചോദ്യാവലി പൂരിപ്പിക്കേണ്ടതുണ്ട്. തുടർന്ന് നിർമിത ബുദ്ധി അവരുടെ വിവരങ്ങൾ വേഗത്തിൽ വിലയിരുത്തി റിസ്ക് വിലയിരുത്തൽ റിപ്പോർട്ട് നൽകും. അൽഗോരിതം ഉപയോഗിച്ചുള്ള വിലയിരുത്തലിനു ശേഷം ആരോഗ്യ പരിശോധന ആവശ്യമായി വരുന്നവർക്ക് ഏറ്റവും അടുത്തുള്ള ആശുപത്രികളിലോ ബന്ധപ്പെട്ടവരെയോ സമീപിക്കാം.\nസിഡ്‌നി ആസ്ഥാനമായുള്ള മീഡിയസ് ഹെൽത്ത്, കോവിഡ് -19 നുള്ള റിസ്ക് അസസ്മെന്റ് ടൂളായ ക്യൂറോ വികസിപ്പിച്ചെടുത്തിട്ടുണ്ട്. ലോകാരോഗ്യസംഘടനയുടെ പ്രോട്ടോക്കോളുകൾക്കും മാർഗ്ഗനിർദ്ദേശങ്ങൾക്കും അനുസൃതമായി നിലവിലുള്ള ലക്ഷണങ്ങളും അപകടസാധ്യത ഘടകങ്ങളുമായി ബന്ധപ്പെട്ട ചോദ്യങ്ങൾ ഡു-ഇറ്റ്-സ്വയം വെബ് ആപ്ലിക്കേഷൻ അവതരിപ്പിക്കുമെന്ന് ഭാട്ടിയ പറഞ്ഞു.\nരോഗിയുടെ ലക്ഷണങ്ങൾ മനസ്സിലാക്കാനും കൊറോണ വൈറസ് അപകടസാധ്യത നിർണ്ണയിക്കാനും ഈ ഉപകരണം സഹായിക്കുന്നു. അതുവഴി വൈറസിനെക്കുറിച്ച് പൊതുജനങ്ങളെ ബോധവൽക്കരിക്കാനും ആരോഗ്യസംരക്ഷണ ഉദ്യോഗസ്ഥർക്ക് നേരത്തെയുള്ള ഇടപെടലിനായി ഡേറ്റ ശേഖരിക്കാനും കഴിയുമെന്ന് അദ്ദേഹം പറഞ്ഞു.\nഇന്ത്യയിൽ ഈ ടൂൾ പുറത്തിറക്കിയ 24 മണിക്കൂറിനുള്ളിൽ 4,000 ലധികം ഹിറ്റുകൾ ലഭിച്ചുവെന്നാണ് അധികൃതർ പറഞ്ഞത്. ആളുകൾ അവരുടെ റിസ്ക് ഇൻഡിക്കേറ്റർ വിലയിരുത്താൻ ക്യൂറോ ഉപയോഗിക്കുന്നതിനാൽ ഈ എണ്ണം വർധിക്കുകയാണെന്നും ഭാട്ടിയ പറഞ്ഞു.\nറിസ്ക് അസസ്മെന്റ് ആപ്പിൽ വ്യാഴാഴ്ച വരെ 64,843 ഹിറ്റുകൾ രേഖപ്പെടുത്തി. ഇന്ത്യയിൽ നിന്ന് മാത്രം 28,700 ഹിറ്റുകൾ. റിസ്ക് അസസ്മെന്റുകളുടെ എണ്ണം ദിനംപ്രതി 32 ശതമാനമായി ഉയരുകയാണ്. ഉടൻ അവതരിപ്പിക്കുന്ന ആപ്ലിക്കേഷൻ പ്രാദേശിക, പൊതുജനാരോഗ്യ ഉദ്യോഗസ്ഥർക്ക് അണുബാധയ്ക്ക് സാധ്യതയുള്ളവരുടെ ജനസംഖ്യാശാസ്‌ത്രത്തെക്കുറിച്ചുള്ള തത്സമയ വിവരങ്ങൾ നൽകാൻ സഹായിക്കുമെന്നും അതിനാൽ പ്രതിരോധവും ചികിത്സാ സംരംഭങ്ങളും മികച്ച രീതിയിൽ ലക്ഷ്യമിടാമെന്നും ജേണലിൽ പ്രസിദ്ധീകരിച്ച പഠനം പറയുന്നു.


News Archives - Page5of 2125 - metromatinee.com Lifestyle Entertainment & Sports\nഇന്ത്യൻ സിനിമയുടെ ബിഗ്ബിയാണ് അമിതാഭ് ബച്ചൻ(Amitabh Bachchan). പ്രായം വെറും നമ്പർ മാത്രമാണെന്ന് തെളിയിച്ചു കൊണ്ടിരിക്കുന്ന താരം. ബിഗ് സ്ക്രീനിൽ കാലങ്ങൾ...\nബംഗാളി നടി പല്ലവി ഡേയെ മരിച്ച നിലയിൽ കണ്ടെത്തി. ആത്മഹത്യയാണെന്നാണ് പ്രാഥമിക നിഗമനം. പോസ്റ്റ്മോർട്ടം നടപടികൾ പുരോഗമിക്കുകയാണ്. സംഭവത്തിൽ പൊലീസ് അന്വേഷണം...\nനടിയെ ആക്രമിച്ച കേസിന്റെ വാദം പൂര്‍ത്തിയായി വിധി പറയും വരെ ജഡ്‌ജി അവർ തന്നെ ; കോടതിയുടെ നിർണ്ണായക ഉത്തരവ് ; ആശ്വാസത്തിൽ ദിലീപ്\nനടി ആക്രമിക്കപ്പെട്ട കേസിൽ തുടരന്വേഷണം അവസാനിക്കാൻ ദിവസങ്ങൾ ദിവസങ്ങൾ മാത്രമാണ് ശേഷിക്കുന്നത്. ഇതിനിടിൽ കൂടുതൽ പേരിലേക്ക് അന്വേഷണം വ്യാപിപ്പിക്കുമെന്ന് അന്വേഷണ സംഘം...\nഎട്ടാംപ്രതിക്ക് ഈ കേസിലുള്ള ഇടപെടലുകളും അദ്ദേഹം പ്രതിയായി വരുന്നതും സംബന്ധിച്ചുള്ള വേവലാതി ഈ പറയുന്ന ഉന്നതലങ്ങളിലുള്ള പലർക്കും ഉണ്ടായിട്ടുണ്ട്, ഏട്ടാം പ്രതിയെ രക്ഷിച്ചുകൊണ്ടുപോയി അയാള്‍ക്കെതിരേയുള്ള കേസ് ഗർഭത്തിലെ അലസിപ്പിക്കാന് ശ്രമിച്ചത് ദൈവം സമ്മതിച്ചില്ല\nനടി ആക്രമിക്കപ്പെട്ട കേസുമായി ബന്ധപ്പെട്ട് ലോക്നാഥ് ബെഹ്റ ദിലീപിന്റെ ഫോണിലേക്ക് 50ലേറെ തവണ വിളിച്ചിട്ടുണ്ടെന്ന ആരോപണവുമായി ജനനീതി സംഘടന എത്തിയിരുന്നു. ദിലീപിനെ...\nഎല്ലാം കിറു കിറു കൃത്യം, കൃത്യമായി അന്ന് രാത്രി അത് ചെയ്തു! സിനിമയെ വെല്ലുന്ന തിരക്കഥ, ആ തെളിവിന് മുന്നിൽ ഉരുകും അതീജിവതയടക്കം മുറവിളി കൂട്ടുന്നു, ഇപ്പോഴും പ്രതീക്ഷയുണ്ടെന്ന് സംവിധായകൻ\nനടി ആക്രമിച്ച കേസ് അന്വേഷിക്കുന്ന അന്വേഷണ സംഘത്തിന് ഇനി വരും ദിവസങ്ങൾ നിർണായകമാണ്. കാരണം പുനരന്വേഷണ റിപ്പോർട്ട് സമർപ്പിക്കാൻ കുറച്ച് ദിവസങ്ങൾ...\nഡിങ്കന്റെ പൂജയില് ദിലീപും മുന് ഡി ജി പി ലോക്നാഥ് ബെഹ്റയും പങ്കെടുത്തു, ഈ തിയതിയില് തന്നെ അന്വേഷണ ഉദ്യോഗസ്ഥർക്ക് ഡി ജി പി നിർദേശം കൊടുത്തു…ഇരുവരും തമ്മിലുള്ള ബന്ധം; കൂടുതൽ തെളിവുകൾ പുറത്ത്\nനടി ആക്രമിക്കപ്പെട്ട കേസുമായി ബന്ധപ്പെട്ട് മുന് ഡി ജി പി ലോക്നാഥ് ബെഹ്റയ്ക്കെതിരെ ഗുരുതരമായ ആരോപണങ്ങൽ ഉയർന്നിരുന്നു. ദിലീപും ബെഹ്റയും തമ്മിലുള്ള...\nഇരുപതാം പിറന്നാള് ദിവസമാണ് നടിയും മോഡലുമായ ഷഹനയെ വാടക വീട്ടില് ദുരൂഹ സാഹചര്യത്തില് മരിച്ച നിലയില് കണ്ടെത്തിയത്. സംഭവത്തില് ഭർത്താവ് സജാദിനെ...\nഎന് സി പി അധ്യക്ഷന് ശരദ് പവാറിനെ അപകീര്‍ത്തിപ്പെടുത്തി; മറാത്തി നടി അറസ്റ്റിൽ\nഎന് സി പി അധ്യക്ഷന് ശരദ് പവാറിനെ അപകീര്‍ത്തിപ്പെടുത്തിയ മറാത്തി നടി കേതകി ചിതാലെ അറസ്റ്റില്. താനെ പോലീസിന്റെ ക്രൈം ബ്രാഞ്ച്...\nഇ.കെ സമസ്ത നേതാവ് വിദ്യാര്‍ത്ഥിനിയെ പൊതുവേദിയില് അപമാനിച്ചത് വലിയ ചർച്ചയ്ക്കാണ് വഴി തെളിയിച്ചത്. കഴിഞ്ഞ ദിവസം മദ്റസ കെട്ടിടം ഉദ്ഘാടനം ചെയ്യുന്ന...\nബോളിവുഡിലെ സൂപ്പര്‍താരം ആമിര് ഖാന്റെ മകള് ഇറ ഖാന്റെ 25-ാം പിറന്നാളായിരുന്നു കഴിഞ്ഞ മെയ് എട്ടാം തീയതി. പിറന്നാള് ആഘോഷത്തിന്റെ ഭാഗമായി...\nPage5of 2125‹ Previous123456789Next ›Last »


കപ്പ് ഇല്ലാത്ത റോയൽസിന് നാണക്കേട് മാത്രം ബാക്കി ; മോശം റെക്കോർഡ് പുസ്തകത്തിൽ ഇടം പിടിച്ച് സഞ്ജുവും കൂട്ടരും - Volley Live India Cricket News\nഐപിഎൽ പതിനഞ്ചാം പതിപ്പിന്റെ ഫൈനൽ മത്സരത്തിന് രാജസ്ഥാൻ റോയൽസ് അഹ്മദാബാദിലെ നരേന്ദ്ര മോദി സ്റ്റേഡിയത്തിൽ ഏറെ പ്രതീക്ഷകളോടെയാണ് എത്തിയത്. എന്നാൽ, ബാറ്റർമാരുടെ മോശംപ്രകടനം രാജസ്ഥാൻ റോയൽസിന് കനത്ത തിരിച്ചടിയാണ് ഏൽപ്പിച്ചത്. ലീഗ് ഘട്ട മത്സരങ്ങളിലും ക്വാളിഫയർ മത്സരങ്ങളിലും ഉൾപ്പെടെ വലിയ സ്കോറുകൾ കണ്ടെത്തിയ രാജസ്ഥാൻ റോയൽസിന് ഫൈനലിൽ ആകെ നേടാനായത് 130 റൺസ് മാത്രമാണ്.\nഇതോടെ, ഒരു ഐപിഎൽ ഫൈനലിൽ ഒരു ടീം നേടുന്ന ഏറ്റവും കുറഞ്ഞ നാലാമത്തെ സ്കോർ എന്ന മോശം റെക്കോർഡാണ് രാജസ്ഥാനെ തേടിയെത്തിയത്. നാലു തവണ ഐപിഎൽ ചാമ്പ്യൻമാരായ ചെന്നൈ സൂപ്പർ കിംഗ്സ് ആണ് ഈ മോശം പട്ടികയിൽ തലപ്പത്ത്. 2013 ഐപിഎൽ ഫൈനലിൽ മുംബൈ ഇന്ത്യൻസ് ഉയർത്തിയ 149 റൺസ് വിജയലക്ഷ്യം പിന്തുടർന്ന ചെന്നൈ സൂപ്പർ കിംഗ്സിന് 125 റൺസ് മാത്രമേ നേടാൻ ആയിരുന്നുള്ളൂ. ഈ ടോട്ടൽ ആണ് ഐപിഎൽ ചരിത്രത്തിൽ ഒരു ഫൈനലിൽ ഒരു ടീം നേടുന്ന ഏറ്റവും കുറഞ്ഞ സ്കോർ.\nഈ പട്ടികയിൽ രണ്ടാം സ്ഥാനത്ത് സ്റ്റീവ് സ്മിത്ത് നയിച്ച റൈസിംഗ് പൂനെ സൂപ്പർ ജിയന്റ്സ് ആണ്. 2017 ഐപിഎൽ ഫൈനലിൽ മുംബൈ ഇന്ത്യൻസിനെതിരെ 128 റൺസാണ് രണ്ടാമതായി ബാറ്റ് ചെയ്ത റൈസിംഗ് പൂനെ സൂപ്പർ ജിയന്റ്സ് നേടിയത്. ആദ്യം ബാറ്റ് ചെയ്ത മുംബൈ ഇന്ത്യൻസ് 129 റൺസ് ആയിരുന്നു നേടിയിരുന്നത്. മുംബൈ നേടിയ 129 റൺസ് എന്ന ടോട്ടൽ ആണ് ഐപിഎൽ ഫൈനലിൽ ഒരു ടീം നേടുന്ന ഏറ്റവും കുറവ് റൺസിൽ മൂന്നാമതായി നിൽക്കുന്നത്.\nമുംബൈയ്ക്ക് പിറകിലായാണ് ഇപ്പോൾ രാജസ്ഥാൻ റോയൽസ് മോശം റെക്കോർഡ് പുസ്തകത്തിൽ നാലാമതായി ഇടം നേടിയിരിക്കുന്നത്. 2009 ഐപിഎൽ ഫൈനലിൽ ഡെക്കാൻ ചാർജേഴ്സിനെതിരെ റോയൽ ചലഞ്ചേഴ്സ് ബാംഗ്ലൂർ നേടിയ 137 റൺസാണ് പട്ടികയിൽ അഞ്ചാം സ്ഥാനത്ത്.\nഡയാലിസിസ് ചെയ്ത സമയത്തും അഭിനയിക്കാൻ പോയിട്ടുണ്ട്!! ഒടുവിൽ ഉണ്ണികൃഷ്ണന്റെ ജീവിതം ഇങ്ങനെ


| ടിവി പരമ്പരകള് സ്ത്രീകളെ കുറ്റവാളികളാക്കുന്നുവോ ? | Mangalam\nWednesday, July 10, 2019 Last Updated 37 Min 17 Sec ago English Edition\nTuesday 05 Jun 2018 04.31 PM\n''കണ്ണീര് പരമ്പരകള് സ്ത്രീകളെ കുറ്റവാളികളാക്കുന്നുവോ? മന:സാക്ഷിയേതുമില്ലാതെ കൊലപാതകം നടത്താന് അവരെ പ്രേരിപ്പിക്കുന്നതെന്ത്?''\nപിണറായിലെ കൂട്ടക്കൊലപാതക കേസിലെ പ്രതി സൗമ്യ കൊലപാതക മാര്‍ഗ്ഗങ്ങള് മനസിലാക്കിയത് സീരിയലില് നിന്നാണത്രേ. അവിഹിത ബന്ധങ്ങള് പ്രമേയമാക്കി നിര്‍ത്താതെ അഞ്ചും ആറും വര്‍ഷം സംപ്രേഷണംചെയ്യുന്ന സീരിയലുകള്‍ക്ക് കുറ്റകൃത്യങ്ങളില് പങ്കുണ്ടോ? കുടുംബസദസ്സുകളില് നിന്ന് സീരിയലുകളെ മാറ്റി നിര്‍ത്തേണ്ടതുണ്ടോ? കന്യക അന്വേഷിക്കുന്നു...\n***** സീരിയല് അനുകരണം ആപത്ത്\nസീരിയല് അനുകരണം ആപത്താണെന്നാണ് ഡോ. റ്റി.കെ സന്തോഷ് കുമാറിന്റെ അഭിപ്രായം.മാധ്യമങ്ങള്, പ്രത്യേകിച്ച് സീരിയലുകള് സ്വാധീനിച്ചിട്ടാണ് സമൂഹത്തില് അതിക്രമങ്ങളുണ്ടാകുന്നത് എന്ന് പറഞ്ഞാല് ഇന്ന് നടക്കുന്ന സകല അതിക്രമങ്ങള്‍ക്കും കാരണമിതാണെന്ന് വ്യാഖ്യാനിക്കപ്പെടും. പുസ്തകങ്ങള് വായിക്കുന്നതുപോലെ, സിനിമ കാണുന്നതുപോലെ മധ്യവര്‍ഗ, സാധാരണ കുടുംബങ്ങള് വിനോദമെന്ന നിലയിലാണ് സീരിയലുകള് കാണുന്നത്.\nമനുഷ്യനെ വിനോദിപ്പിക്കുക എന്നതാണ് കലകളുടെ ഉദ്ദേശം. സ്വഭാവ രൂപീകരണത്തില് മനുഷ്യന് ഇടപെടുന്ന എല്ലാ മാധ്യമങ്ങളുടെയും സ്വാധീനമുണ്ടാകുമെന്ന കാര്യത്തില് തര്‍ക്കമില്ല.\nസമൂഹത്തെ ഞെട്ടിക്കുന്ന പല കുറ്റകൃത്യങ്ങളിലും സ്ത്രീകള് പങ്കാളികളാകുന്നുണ്ട്. കൂടുതല് സ്ത്രീകള്, ക്രിമിനല് സ്വഭാവമുള്ളവരാവുന്നതില് അമാനുഷിക സ്ത്രീകഥാപാത്രങ്ങളുടെ പ്രേരണ ഉറപ്പായുമുണ്ട്. ദൃശ്യം സിനിമ ഇറങ്ങിയ സമയത്ത് മുന് ഡി.ജി.പി. ടി.പി സെന്‍കുമാര് പറഞ്ഞത്, നല്ല സിനിമയാണെങ്കിലും അത് കൊലപാതകത്തിനും ആ കൊലപാതകത്തെ നിയമവ്യവസ്ഥയുടെ മുമ്പില് നിന്നു മറച്ചു പിടിക്കുന്നതിനുമുള്ള പ്രേരണ നല്‍കുന്നു എന്നാണ്. സൂക്ഷ്മമായി ആലോചിച്ചാല് അത് സത്യവുമാണ്.\nസീരിയല് കണ്ടാല് സ്ത്രീകളെല്ലാം കുറ്റവാളികളാകുമെന്നല്ല. പകരം ചില മാതൃകകള് അവരിലും പുരുഷന്മാരിലും സമൂഹത്തിലും വളര്‍ന്നുവരികയും അത് നിലവിലുള്ള ജീവിത സാഹചര്യങ്ങള്‍ക്ക് നിരക്കാത്തതാവുകയും ചെയ്യും.\nപല സീരിയലുകളിലും പുരുഷന്മാര് അപ്രധാന കഥാപാത്രങ്ങളോ പരിഹാസ്യരോ സ്ത്രീകളുടെ നിഴലായി നിന്നു തെറ്റിന് കുടപിടിക്കുന്നവരോ ആണ്. മുഴുവന് സീരിയലുകളുടെയും കഥാതന്തുവിനെ നിയന്ത്രിക്കുന്നത്, സ്ത്രീകളാണ്. ഈ സ്ത്രീകളൊന്നും കുടുംബവ്യവസ്ഥയ്ക്കുള്ളില് നോര്‍മലായി പെരുമാറുന്നവരല്ല. ഇത്തരം കഥാപാത്രങ്ങളാണ് പ്രമേയത്തെ മുന്നോട്ട് കൊണ്ടുപോകുന്നത്. ആ നായികാ സ്വത്വത്തെയാണ് സ്ത്രീകള് അനുകരിക്കാന് ശ്രമിക്കുന്നത്്. അവിഹിത ബന്ധം പുലര്‍ത്തുന്ന ഭര്‍ത്താവ്, ഭാര്യ, നിഷ്‌കളങ്കരായ കുട്ടികളെ ഉപദ്രവിക്കുന്ന രണ്ടാനമ്മ, രണ്ടാനച്ഛന് ഇങ്ങനെയുള്ള കഥാപാത്രങ്ങളിലൂടെ കുട്ടികളോടുപോലും കാരുണ്യമോ സ്നേഹമോ കാണിക്കേണ്ടെന്ന അറിവാണ് പ്രേക്ഷകര്‍ക്ക് നല്‍കുന്നത്.\nരഹസ്യ കാമുകനോടൊപ്പം പോകാന് അമ്മ കുഞ്ഞിനെ നിലത്തടിച്ചുകൊന്നു, കാമുകനോടൊപ്പം ജീവിക്കാന് ഭര്‍ത്താവിനെയും കുഞ്ഞിനെയും ഭര്‍ത്താവിന്റെ അമ്മയേയും കൊന്നു. ഇങ്ങനെയുള്ള വാര്‍ത്തകള് നിരന്തരം കാണാറില്ലേ? സമാനകഥകളാണ് സീരിയലുകളില് കാണുന്നത്. പകര്‍ന്നു കിട്ടുന്ന കാഴ്ചയുടെ നിരന്തര പ്രേരണകള് മനുഷ്യസ്വഭാവത്തെ സ്വാധീനിക്കുമെന്നതില് തര്‍ക്കമില്ല. ഇതു സംബന്ധിച്ച് ലോകത്താകമാനം ഒട്ടേറെ മന:ശാസ്ത്ര പഠനങ്ങള് നടന്നിട്ടുണ്ട്.\nമദ്യപാനം പോലെയാണ് സീരിയലുകള്. മദ്യം ആരോഗ്യത്തിന് ഹാനികരമാണെന്ന് നമുക്കെല്ലാവര്‍ക്കുമറിയാം. എങ്കിലും ആ ലഹരിക്കടിമപ്പെട്ടാല് രക്ഷയില്ല. മിക്ക സീരിയലുകളുടെയും പശ്ചാത്തലം കൊട്ടാരം പോലുള്ള വീടുകളാണ്. അടുക്കളയില് ജോലി ചെയ്യുന്നവര് പോലും പട്ടുസാരി ചുറ്റി ആഭരണങ്ങളണിഞ്ഞാണ് പ്രത്യക്ഷപ്പെടുന്നത്.\nഅങ്ങനെയുള്ളവരെ കാണാനാണ് പ്രേക്ഷകര്‍ക്കിഷ്ടം. അവരുടെ മനസില് ഉറച്ച സൗന്ദര്യ സങ്കല്‍പ്പമാണത്. അതനുകരിക്കുന്നവരുമുണ്ട്. അവരെ കാണുമ്പോള് സീരിയലില് നിന്ന് ഇറങ്ങിവന്നതാണോ എന്നു തോന്നും. അതുകൊണ്ടാണല്ലോ സിനിമയുടെ പേരില് ആഭരണങ്ങളും വസ്ത്രങ്ങളും ട്രെന്‍ഡായി മാറുന്നത്. ഭൗതികമായ കാര്യങ്ങള് ഇത്രമാത്രം സ്വാധീനിക്കുന്നുണ്ടെങ്കില് വൈകാരികമായ കാര്യങ്ങള് മനുഷ്യനെ എത്രമാത്രം സ്വാധീനിക്കുന്നുവെന്ന് എടുത്തു പറയേണ്ടതുണ്ടോ??\n***** റേറ്റിങ്ങാണ് പ്രധാനം\nഓരോരുത്തരും ഒഴിവു ചെലവഴിക്കുന്നത് പല രീതിയിലാണ്. ചിലര്‍ക്കത് വായനയായിരിക്കും മറ്റു ചിലര്‍ക്ക് സോഷ്യല് മീഡിയയുംം അഭിനേത്രി സംഗീത മോഹന് പറഞ്ഞുതുടങ്ങിയതിങ്ങനെ.ഒരുവിഭാഗം സ്ത്രീകളുടെ വിനോദോപാധിയാകട്ടെ സീരിയലുകളും. ഒരുവിനോദോപാധിക്ക് ഒരാളുടെ സ്വഭാവത്തെ സ്വാധീനിക്കാന് പറ്റില്ല എന്നൊന്നുമില്ല. പക്ഷേ സീരിയലുകള് കണ്ടതുകൊണ്ടുമാത്രം സ്ത്രീകളില് ആക്രമണ സ്വഭാവമുണ്ടാകണമെന്നില്ല. അങ്ങനെയാണെങ്കില് ന്യൂസ് ചാനലുകള് കാണുന്നവര്‍ക്ക് ആ സ്വഭാവം വളരെ കൂടുതലായിരിക്കില്ലേ?\nചുറ്റും നടക്കുന്ന കാര്യങ്ങളുടെ എല്ലാ വള്‍ഗാരിറ്റിയും ക്രൂരമായ മുഖങ്ങളും കാണിക്കുന്നത് വാര്‍ത്തകളിലാണ്. അത് കാണുമ്പോള് സ്വാധീനിക്കപ്പെടാത്ത വ്യക്തി എങ്ങനെയാണ് സീരിയലുകളെ അതേപടി പകര്‍ത്താന് ശ്രമിക്കുന്നത്?. പൊതുവേ സീരിയലുകളെ താഴ്ത്തിക്കെട്ടാനുള്ള പ്രവണത ജനങ്ങള്‍ക്കിടയിലുണ്ട്. സീരിയലുകളെ കുറ്റപ്പെടുത്തുന്നവര് പോലും സീരിയല് ആസ്വദിക്കുന്നവരാണ്.\nഅവിഹിതവും അമ്മായിയമ്മ-മരുമകള് പോരും മാത്രമാണ് സീരിയലില് കാണിക്കുന്നതെന്നാണ് ആരോപണം. സീരിയലുകളില് മാത്രമല്ലല്ലോ ഇത്. ലോകത്ത് കഥയുണ്ടായ കാലം മുതലുണ്ടായതല്ലേ? പ്രപഞ്ചത്തിലേറ്റവും പ്രാധാന്യം സ്ത്രീത്വത്തിനാണ്. അതുകൊണ്ടുതന്നെ എല്ലായിടത്തും സ്ത്രീയുമായി ബന്ധപ്പെട്ട കാര്യങ്ങള്‍ക്കാണ് താല്പര്യവും കൗതുകവും ഉണ്ടാകുന്നത്. സൗന്ദര്യത്തിന്റെ കാര്യത്തിലും ശക്തിയിലും ശ്രദ്ധാകേന്ദ്രമായി മാറുന്നത് സ്ത്രീത്വം തന്നെയാണ്. അതുകൊണ്ടൊക്കെയാവാം എല്ലാ കഥകളും സ്ത്രീകളെ കേന്ദ്രീകരിക്കുന്നത്.\nസീരിയല് മാത്രമല്ല സ്ത്രീകളെ വികലമായി ചിത്രീകരിക്കുന്നത്. നോവലുകളിലും സിനിമകളിലും അങ്ങനെയല്ലേ? എവിടെയാണ് അങ്ങനെയല്ലാത്തത്? പക്ഷേ സീരിയലില് എന്തുകൊണ്ടങ്ങനെ എന്ന് ചോദിച്ചാല് വ്യക്തമായ ഒരുത്തരമുണ്ട്. സീരിയലുകളുടെ കഥ അതുണ്ടാക്കുന്നവരല്ല തീരുമാനിക്കുന്നത്. അത് റേറ്റിങ്ങിനെ ആസ്പദമാക്കിയാണ്. സീരിയലുകള് കോടികള് മറിയുന്ന ബിസിനസാണ്. മാര്‍ക്കറ്റ് ചെയ്യപ്പെട്ടാല് മാത്രമേ സീരിയല് മുന്നോട്ടുപോകൂ. മാര്‍ക്കറ്റ് ചെയ്യണമെങ്കില് അതിന് റേറ്റിങ്ങുണ്ടാവണം.\nറേറ്റിങ്ങുള്ള സീരിയലുകള്‍ക്കേ പരസ്യം കിട്ടൂ. എങ്കിലേ ചാനലുകള് സീരിയലിനെ പ്രമോട്ട് ചെയ്യൂ. ഇല്ലെങ്കില് നിര്‍ത്തിക്കളയും. വ്യൂവര്‍ഷിപ്പില് നിന്നാണ് റേറ്റിങ് ഉണ്ടാകുന്നത്. ശാസ്ത്രീയമായാണ് റേറ്റിങ് കണക്കാക്കുന്നത്. അമ്മായിഅമ്മപ്പോരോ സ്ത്രീകളെ വികലമായി ചിത്രീകരിക്കപ്പെടുന്നതോ ഇവിടെ കാണാനാളില്ലാതാകുന്ന നിമിഷം ആ സീരിയല് മാര്‍ക്കറ്റ് ചെയ്യപ്പെടാനാവാതെ വരും.\nചാനലിന് അതോടെ വരുമാനമില്ലാതാകും. പക്ഷേ ഇവിടെ സംഭവിക്കുന്നതെന്താ? എം.ടിയുടെ രണ്ടാമൂഴം വളരെ വൃത്തിയായി ചിത്രീകരിച്ച് കാണിച്ചാല് കാണാന് ആളില്ല എന്നൊരു പ്രശ്നമുണ്ടിവിടെ. കുറ്റം പറയുന്ന സ്ത്രീകള് തന്നെ അത് കാണാന് താല്‍പര്യം കാണിക്കുന്നിടത്തോളം സീരിയലുകളുടെ കഥ ആ വഴിക്ക് തന്നെ പോയിക്കൊണ്ടിരിക്കും. ആളുകള് ഇത്തരം സീരിയലുകള് ബഹിഷ്‌ക്കരിക്കട്ടെ, അന്ന് ട്രെന്‍ഡ് മാറും. വേറെ സബ്ജക്ടുകള് കൊണ്ടുവരേണ്ടി വരും. ഈ അവിഹിതവും പോരും കാണാനാണ് പ്രേക്ഷകര്‍ക്ക് താല്പര്യം. അപ്പോള് ചാനലുകള് ഇങ്ങനെയുള്ള സീരിയലുകള് ആവശ്യപ്പെടും.\nപിണറായിലെ സംഭവത്തില് കൊലപാതകിയായ സ്ത്രീ സീരിയലുകളെ മാതൃകയാക്കിയെന്ന് പറയുന്നു. അങ്ങനെ ഒറ്റപ്പെട്ട എത്രയോ സംഭവങ്ങളുണ്ടാകുന്നു. അങ്ങനെയാണെങ്കില് ദൃശ്യം സിനിമ കണ്ടിട്ട് ഒരു കൊലപാതക പ്രവണത ഉണ്ടായിക്കൂടേ? അങ്ങനെ നോക്കിയാല് ഷെര്‍ലക് ഹോംസിന്റെയോ അഗതാ ക്രിസ്റ്റിയുടെയോ നോവല് വായിക്കാന് പറ്റില്ല.\nഒരു ക്രൈം കണ്ടതുകൊണ്ടോ വായിച്ചതുകൊണ്ടോ അറിഞ്ഞതുകൊണ്ടോ ക്രൈം ചെയ്യാന് പ്രചോദനമുണ്ടാകുന്നുണ്ടെങ്കില് വായിക്കുന്നതോ കാണുന്നതോ അറിയുന്നതോ ആയ ക്രൈമിന്റെ കുറ്റമല്ല, അത് തോന്നുന്നവന്റെ മാനസികാവസ്ഥയാണ് പ്രശ്‌നം. അങ്ങനെയുള്ളയാള്‍ക്ക് സീരിയലല്ല, നോവല് വായിച്ചാല് മതി.\n***** കുറ്റം സീരിയലിന്റേത് മാത്രമല്ല\nസ്ത്രീകളില് കുറ്റവാസന കൂടുന്നതിന് കാരണം സീരിയലുകളാണ് എന്നതൊക്കെ തെറ്റായ വാദഗതികളാണ്്. കലാ ഷിബുവിന്റെ അഭിപ്രായം മറ്റൊരു രീതിയിലാണ്. കുറ്റകൃത്യങ്ങളില് സീരിയലിനെയും സിനിമയേയും പഴിചാരുന്നത് ശരിയല്ല. ഇവിടെ സെക്സ് ടൂറിസം കൊണ്ടുവരണം. അതില്ലാത്തതുകൊണ്ടാണ് ലൈംഗികാതിക്രമങ്ങള് കൂടുന്നത്, പീഡനങ്ങള്‍ക്ക് കാരണം പുരുഷന്മാരാണ് എന്നൊക്കെ പറയുന്നത് പൂര്‍ണ്ണമായും ശരിയാണോ?പുരുഷന്മാര്‍ക്ക് മാത്രമല്ല, ഈ വികാര വിചാരങ്ങളൊക്കെ സ്ത്രീയ്ക്കുമുണ്ട്. പക്ഷേ അതേപ്പറ്റി ചര്‍ച്ച ചെയ്യാന്\nപോലും സദാചാരം അനുവദിക്കില്ല.\nപിണറായിലെ സംഭവത്തിന് പിന്നില് എന്താണെന്ന് ഇപ്പോഴും വ്യക്തതയില്ല. സ്ത്രീയുടെ ആസക്തിയാണോ ഇവിടെ വില്ലനായത് എന്ന് ഉറപ്പില്ല.\nസീരിയലുകള് സ്ത്രീകളെ ഒരുപരിധിവരെ സ്വാധീനിക്കുന്നുണ്ടെന്നതില് തര്‍ക്കമില്ല. സീരിയലുകളില് മാത്രമല്ലല്ലോ അമ്മായിയമ്മ-മരുമകള് പോരുള്ളത്. പലരുടെയും ജീവിതത്തിലില്ലേ? വിദ്യാഭ്യാസമുണ്ടെന്നൊന്നും പറഞ്ഞിട്ട് കാര്യമില്ല. അവിടെ മനുഷ്യന് പച്ചയായ സമീപനമായിരിക്കും.\nഎനിക്ക് മുമ്പില് വന്ന കേസുകളില് ചിലപ്പോഴൊക്കെ വില്ലനാകുന്നത് സീരിയലുകളാണ്. ഭര്‍ത്താവിനെ വളരെയധികം കുറ്റപ്പെടുത്തുന്ന സ്ത്രീകളെ കാണാറുണ്ട്. അവരോട് സംസാരിക്കുമ്പോള് ഇതൊക്കെ സീരിയല് കണ്ട് പറയുന്നതായിരിക്കുമെന്നാണ് ആ സ്ത്രീകളുടെ ഭര്‍ത്താക്കന്മാരുടെ മറുപടി.\nഅടുക്കളയില് ജോലി ചെയ്യുമ്പോഴും നെറ്റിച്ചുട്ടി അടക്കമുള്ള ആഭരണങ്ങളണിഞ്ഞും തിളങ്ങുന്ന സാരിയുടുത്തും പ്രത്യക്ഷപ്പെടുന്ന സീരിയല് താരങ്ങളെ വീട്ടമ്മമാര് അനുകരിക്കുന്നുവെന്നാണ് പറയുന്നത്. പക്ഷേ മലയാളി സ്ത്രീകള് അങ്ങനെ അനുകരിക്കുന്നവരല്ല.\nമുമ്പൊക്കെ ഞാനും സീരിയലുകള് കാണാറുണ്ടായിരുന്നു. അന്നൊക്കെ നല്ല സീരിയലുകളുണ്ടായിരുന്നു. സമയമില്ലെങ്കില്‍പ്പോലും സീരിയല് കാണാന് സമയമുണ്ടാക്കുമായിരുന്നു. പക്ഷേ മനുഷ്യന് ദഹിക്കാത്ത രീതിയിലുള്ള സീരിയലുകള് വന്നതോടെ ആ പതിവും ഉപേക്ഷിച്ചു.\nഇപ്പോഴത്തെ ടീനേജ് ഹിന്ദി സീരിയലുകള്‍ക്ക് അഡിക്ടഡാണ്. ഹിന്ദിക്കാരാണ് നല്ലത് എന്ന ചിന്താഗതിക്കാരാണവര്. സീരിയല് കണ്ടതുകൊണ്ട് മാത്രം ആരും കുറ്റവാളികളാകുന്നില്ല. വളരെ കുറച്ചുമാത്രം സ്ത്രീകള് സീരിയലുകളിലെ പല കാര്യങ്ങളും അനുകരിക്കുന്നുണ്ടാകാം. ആ സാധ്യത തള്ളിക്കളയാനാവില്ലല്ല.\n****** സെന്‍സര്‍ഷിപ്പ് ആവശ്യം\nഇന്നത്തെ മസാല സീരിയലുകളെ എതിര്‍ക്കുന്ന ആളാണ് ഞാന്. പൊതുവേ കണ്ണീര് പരമ്പരകള് കാണാറില്ലെങ്കിലും അടുത്തിടെ വിശ്രമവേളയില് സീരിയലുകള് കാണേണ്ടിവന്നപ്പോള് ഒരു സീരിയല് ശ്രദ്ധയില്‍പ്പെട്ടു. അതൊരു പെണ്‍കുട്ടിയുടെ കഥയാണ്. ചെറുപ്പം മുതല് അവളനുഭവിക്കുന്ന പീഡനങ്ങളും മുതിര്‍ന്നശേഷം അവളുടെ പ്രതികാരവുമൊക്കെയാണ് ഇതിവൃത്തം. തീര്‍ത്തും അരോചകമായി തോന്നിയെന്ന് പറയാതിരിക്കാന് കഴിയില്ലല്ല. സീരിയലുകള് അരോചകമായി മാറുന്നുവെന്നാണ് പി.പി മാത്യുവിന്റെ അഭിപ്രായം.\nഈ ക്രൂരതയൊക്കെ കണ്ട് രസിക്കുന്ന സ്ത്രീകള്‍ക്ക് ആ സ്വഭാവമുണ്ടായാല് ആരെ കുറ്റം പറയാനാകും? പണ്ട് സ്ത്രീകളെ സ്വാധീനിച്ചിരുന്നത് ആഴ്ചപ്പതിപ്പുകളാണെങ്കില് ഇന്നാ സ്ഥാനം പരമ്പരകള്‍ക്കാണ്. വിഷ്വലായി കാണുന്ന ഈ ക്രൂരതകള് സ്ത്രീകളെ സ്വാധീനിക്കുമെന്നതില് സംശയമില്ല. കാരണം അവര് അതില് അത്രമാത്രം അഡിക്ടാണ്. സീരിയല് സമയത്ത് ഒരു വീട്ടിലേക്ക് കയറിച്ചെന്ന് നോക്കൂ. അല്ലെങ്കില് ഫോണ് ചെയ്യൂ. അവര്‍ക്കത് ഇഷ്ടമാകണമെന്നില്ല. സീരിയലിലെ സംഭവങ്ങളും ഡയലോഗുകളും സാധാരണ സംസാരത്തിനിടയില്‍പ്പോലും കടന്നുവരുമെന്ന് പറയുമ്പോള് ആലോചിച്ച് നോക്കൂ, സീരിയലുകള് സ്ത്രീകളെ എത്രമാത്രം സ്വാധീനിക്കുന്നുണ്ടെന്ന്.\nസെന്‍സര് ബോര്‍ഡ് പോലും അംഗീകരിക്കാത്ത രംഗങ്ങളാണ് ഇന്നത്തെ സീരിയലുകളിലുള്ളത്. ദുഷ്ടത്തരം കാണിക്കുന്ന സ്ത്രീകള്, അവരുടെ കുതന്ത്രങ്ങള്, പണത്തോടുള്ള ആര്‍ത്തി ഇതൊക്കെയാണ് ഒട്ടുമിക്ക സീരിയലുകളുടേയും ഇതിവൃത്തം. സമൂഹം സ്്ത്രീകളെ ബഹുമാനിക്കണമെന്ന് പറയുമ്പോഴും അഴിഞ്ഞാട്ടക്കാരികളായ സ്ത്രീകളെയാണ് പരമ്പരകളില് കാണിക്കുന്നത്. ഇത്തരം കാര്യങ്ങള് സാധാരണ വീട്ടമ്മമാരെ സ്വാധീനിക്കുമെന്നതിനാല് സീരിയലുകള്‍ക്ക് കര്‍ശന നിയന്ത്രണമേര്‍പ്പെടുത്തണമെന്ന് തന്നെയാണ് എന്റെ അഭിപ്രായം.\nസിനിമ കാണാന് തിയേറ്ററില് പോകുമ്പോള് പ്രേക്ഷകര്‍ക്ക് പല ചോയ്സുണ്ട്. ഇഷ്ടമുള്ളത് കാണാം. പക്ഷേ സീരിയലുകള് അങ്ങനെയല്ല. അവ ഡ്രോയിംഗ് റൂമിലേക്ക് കടന്നുവരികയാണ്. ഒരു കുടുംബത്തില് സിനിമയേക്കാള് 10 ഇരട്ടി സ്വാധീനം ചെലുത്താന് പരമ്പരകള്‍ക്ക് കഴിയുമെന്ന് പറയുമ്പോള് അതിശയോക്തി ഒട്ടുമില്ല. ഏറ്റവും അരോചകമായി തോന്നുന്നത് സീരിയലിന്റെ പശ്ചാത്തല സംഗീതവും കഥാപാത്രങ്ങളുടെ മേക്കപ്പും ആടയാഭരണങ്ങളുമാണ്.\nപിണറായി സംഭവത്തിലേക്കൊന്ന് കണ്ണോടിച്ചാല് ആ കുറ്റകൃത്യത്തില് സീരിയലിന്റെ സ്വാധീനം തള്ളിക്കളയാനാവില്ല. സെന്‍സര് നിയമമനുസരിച്ച് കുറ്റം ചെയ്താല് ശിക്ഷിക്കപ്പെടുമെന്ന ഒരു സൂചനയെങ്കിലും നല്‍കണമെന്നാണ്. സിനിമയുടെ കാര്യത്തിലും ഈ നിയമം കര്‍ശനമായി പാലിക്കപ്പെടുന്നുണ്ടെന്ന് പറയാനാവില്ല. സീരിയലായാലും സിനിമയായാലും സമൂഹത്തിന്റെ നന്മയ്ക്കുവേണ്ടി ചില നിയമങ്ങള് പാലിക്കേണ്ടതുണ്ട്.\nമുമ്പ് സൂചിപ്പിച്ച സീരിയലില് മുതിര്‍ന്ന രണ്ട് സ്ത്രീകള് ചേര്‍ന്ന് രണ്ട് കൊലപാതകങ്ങള് ചെയ്യുന്നതും സമര്‍ഥമായി ഒളിപ്പിക്കുന്നതും കാണിച്ചിരുന്നു. ഇത്തരം കൊലപാതകങ്ങള്, പുരുഷന്മാരുടെ അമിതമായ മദ്യപാനം ഇതൊക്കെ മനുഷ്യമനസുകളെ പ്രത്യേകിച്ച് സ്ത്രീകളെ വഴിതെറ്റിക്കും.\nആളുകളെ എക്സൈറ്റ് ചെയ്യിക്കുന്ന മസാലകളും എരിപൊരി സംഭാഷണങ്ങളും അപ്രതീക്ഷിതമായ ട്വിസ്റ്റുകളുമാണ് സീരിയലുകളുടെ ഹൈലൈറ്റ്. ഇതൊക്കെ കണ്ട് സ്ത്രീകള് ദുഷ്ടത്തരം ചെയ്യുന്ന കഥാപാത്രങ്ങളുടെ പക്ഷം പിടിച്ചു സംസാരിക്കുന്നു. കുറ്റം ചെയ്യുന്ന സ്ത്രീകളുടെ രീതികള് നോക്കിയാല് ഇത് മനസിലാകും.\nസുരക്ഷിതമായ കുടുംബങ്ങളിലുള്ള, വിദ്യാഭ്യാസമുള്ളവരാണെങ്കില്‍പ്പോലും ലോകത്ത് നടക്കുന്ന കാര്യങ്ങളെ കുറിച്ച് പലര്‍ക്കും അറിവുണ്ടാകില്ല. ഇങ്ങനെ അപക്വമായ മനസുള്ളവരെയാണ് സീരിയലുകള് പെട്ടെന്ന് സ്വാധീനിക്കുക. സീരിയലുകളില് നടക്കുന്ന കുറ്റകൃത്യങ്ങള്‍ക്ക് പിന്നില് രക്ഷപെടാനുള്ള പഴുതുകളുണ്ടാകും. ഇതൊക്കെ കണ്ടിട്ട് അതൊക്കെ സത്യമാണെന്ന് കരുതുന്നവരുണ്ട്. കൊല ചെയ്താലും ശിക്ഷിക്കപ്പെടുന്നില്ല എന്നത് സമൂഹത്തിന് തെറ്റായ സന്ദേശമാണ് നല്‍കുന്നത്. ഇതൊക്കെ കണ്ട് ജീവിത്തില് ശത്രുത തോന്നുന്നവരോട് ഇത്തരത്തില് പെരുമാറുന്നവരുണ്ട്. അവര്‍ക്കാണ് ചികിത്സ വേണ്ടത്.\n****** സ്വാര്‍ത്ഥത മുതലെടുക്കുന്നു\nമനുഷ്യന്റെ സ്വാര്‍ത്ഥതയാണ് യഥാര്‍ത്ഥ പ്രശ്നമെന്നാണ് മാലാ പാര്‍വതി പറയുന്നത്.\nമനുഷ്യ മനസ് പൊതുവേ സ്വാര്‍ത്ഥമാണ്. വിദ്യാഭ്യാസം കൊണ്ടും നല്ല ചിന്തകള് കൊണ്ടും മനസിലെ മാലിന്യങ്ങളെ നിരന്തരമായി കഴുകി വൃത്തിയാക്കണം. ഇതിന് സഹായിക്കുന്ന ഒന്നാണ് കല. കുളിയിലൂടെ ശരീരം വൃത്തിയാക്കുന്ന പോലെ നല്ല കലാസ്വാദനത്തിലൂടെ മനസും വൃത്തിയാക്കാം. സുഡാനി ഫ്രം നൈജീരിയ എന്ന സിനിമ ദു:ഖം കാണിച്ചല്ല, സ്നേഹത്തിലൂടെയാണ് കരയിപ്പിച്ചത്. അതാണ് കലയുടെ ധര്‍മ്മം.\nസീരിയലില് അങ്ങനെയുള്ള സ്നേഹം കാണിച്ചാല് ഉദ്വേഗഭരിതമായി ഒന്നും സംഭവിക്കില്ല. നാളെ എന്തായിരിക്കും എന്ന് ആകാംഷ ഉണ്ടാകില്ല. അവനെ കൊന്നോ ഇല്ലയോ എന്നുള്ള സ്വാര്‍ത്ഥത മനുഷ്യനില് ജനിപ്പിക്കാനാവില്ല. ടിവിക്ക് മുമ്പില് മനുഷ്യനെ കെട്ടിയിടാന് ഇത്തരം സന്ദര്‍ഭങ്ങള് കുത്തിനിറച്ച സീരിയലുകള് മനുഷ്യമനസിനെ സ്വാധീനിക്കുമെന്നതൊരു പച്ച പരമാര്‍ത്ഥമാണ്. ഇതിന്റെയൊന്നും സ്വാധീനം ഇതുവരെ ആരും പഠിക്കുകയോ ചര്‍ച്ച ചെയ്യുകയോ ചെയ്തിട്ടില്ല.\nരണ്ട് വര്‍ഷം മുമ്പുള്ള സിനിമ അവാര്‍ഡു പോലും തെറ്റായ രീതിയിലുള്ളതാണ്. പോപ്പുലറായ ചിത്രങ്ങള്‍ക്ക് അവാര്‍ഡ് കൊടുക്കുന്നതിലൂടെ ഇതാണ് ശരിയെന്ന് പ്രേക്ഷകര് മനസിലാക്കുന്നു. മനുഷ്യനെ ശരിയായ വഴിയിലേക്ക് നയിക്കാനുള്ള ഉത്തരവാദിത്വം മതത്തിന് /ജാതിക്ക് വിട്ട് കൊടുത്തിട്ട് സമൂഹം മനുഷ്യനെ സ്വതന്ത്രനായി വിടുകയാണ്.\nപിണറായി കൊലപാതകം വളരെയധികം ഗൗരവത്തോടെ പഠിക്കേണ്ട വിഷയമാണ്. ആ സ്ത്രീക്ക് വിവാഹേതര ബന്ധമുണ്ടായി, അത് സമൂഹം അറിഞ്ഞാല് നേരിടേണ്ടി വരുന്ന വിഷയത്തെച്ചൊല്ലിയുണ്ടായ ഭയങ്കരമായ ഭീതിയില് നിന്നാണ് സ്വന്തം മകളേയും മാതാപിതാക്കളേയും കൊല്ലാന് തയ്യാറാകുന്നത്. അത് സ്വാര്‍ത്ഥതയാണ്. തനിക്കൊന്നും സംഭവിക്കാതിരിക്കാന് ആരുടേയും ജീവനെടുക്കാനുള്ള മനോഭാവം അവര്‍ക്ക് വന്നതെങ്ങനെയാണെന്ന് ചിന്തിക്കേണ്ടിയിരിക്കുന്നു.\nഭര്‍ത്താവും ഭാര്യയും മക്കളും കൂടി അണിഞ്ഞൊരുങ്ങി ഒരു ഫംഗ്ഷന് പോയാ ല്, ചിരിച്ചുകൊണ്ടൊരു സെല്‍ഫിയെടുത്താല് ആരോഗ്യകരമായ കുടുംബമാകില്ല. ഇവരുടെ ജീവിതം യഥാര്‍ത്ഥത്തില് എങ്ങനെയാണ്? അവിടെ വഴക്കുണ്ടോ? എന്നൊന്നും ആലോചിക്കുന്നില്ല. പിന്നെ മറ്റുള്ള സംസ്ഥാനങ്ങളെ അപേക്ഷിച്ച് വല്യ കുഴപ്പമില്ലാത്തതിനാല് മാത്രം ഇവിടെ ജീവിച്ചുപോകുന്നു.\nകുടുംബപ്രശ്നങ്ങളുമായി കൗണ്‍സലിംഗിന് വരുമ്പോള് പല അമ്മമാരും പറയുന്നത് എന്റെ മകളുടെ അമ്മായിഅമ്മ സീരിയലിലെ അമ്മായിയമ്മയെപ്പോലെയാണെണന്നാണ്. മകളുടെ കല്യാണം ഉറപ്പിക്കുമ്പോള് തന്നെ അമ്മമാര് മക്കള്‍ക്ക് പറഞ്ഞു കൊടുക്കുന്നത് അമ്മായിഅമ്മയെ എങ്ങനെ നേരിടണമെന്നാണ്. വിവാഹം കഴിച്ചയക്കുന്ന വീട്ടുകാരെക്കുറിച്ച് അറിയുന്നതിന് മുമ്പുതന്നെ അവരെ എങ്ങനെ കൈകാര്യം ചെയ്യണമെന്നുള്ള ചര്‍ച്ചകള് വീടുകളില് നടക്കുന്നുണ്ട്.\nഒരിക്കല് എന്റെ മുമ്പില് ഇത്തരമൊരു കേസ് വന്നു. പെണ്‍കുട്ടി അമ്മായിയമ്മയെക്കുറിച്ച് ഭയങ്കര പരാതി. പക്ഷേ അവരെ കണ്ടപ്പോള് ഒരു പാവമാണെന്ന് എനിക്ക് തോന്നി. അമ്മായി അമ്മ വഴക്കുപറഞ്ഞോ, ഉപദ്രവിച്ചോ?? എന്ന് ചോദിച്ചപ്പോള് പെണ്‍കുട്ടി അതൊക്കെ നിഷേധിച്ചു. പരാതി കേട്ടപ്പോള് എനിക്കത്ഭുതം തോന്നി. അമ്മായി അമ്മ തന്നെ എപ്പോഴും നോക്കിക്കൊണ്ടിരിക്കുന്നു. എന്തിനാണ് മരുമകളെ നോക്കിക്കൊണ്ടിരിക്കുന്നതെന്ന്? ഞാനവരോട് ചോദിച്ചു, എന്റെ മരുമകളല്ലേ, അവളെ കണ്‍നിറയെ കാണാനാണ്് നോക്കുന്നതെന്നായിരുന്നു മറുപടി!\nപല പെണ്‍കുട്ടികളും അമ്മായിഅമ്മ ദുഷ്ടയാണെന്ന മുന്‍ധാരണയോടെയാണ് വിവാഹം കഴിച്ചുവരുന്നത്. ഭാര്യയുടെയും ഭര്‍ത്താവിന്റെയും ജീവിതത്തിനിടയിലേക്ക് ഇരുവരുടെയും അമ്മമാര് സമൂഹത്തില് നിലനില്‍ക്കുന്ന പൊതുധാരണകളുമായി കടന്നുവരുന്നത് ശരിയല്ല.\n'ഭര്‍ത്താവിന് ബൈക്ക്/കാറ് ഇല്ലെങ്കില് അവനൊരു കിഴങ്ങന്, ഒരു കാര്യവും നോക്കാനറിയില്ല സീരിയലിലെ കഥാപാത്രത്തെപ്പോലെ, അല്ലെങ്കില് ഈ സീരിയലിലെ കഥാപാത്രത്തെപ്പോലെ അമ്മ പറയുന്നതേ അനുസരിക്കൂ' എന്നൊക്കെ പറയാറുണ്ട്. സീരിയല് കണ്ടിട്ട് ആളുകള് പഠിക്കുന്നതാണോ ജീവിതം കണ്ട് സീരിയല് എഴുതുന്നതാണോ ഇതൊക്കെ എന്നറിയി\n****** സാംസ്‌ക്കാരിക അധ:പതനം\nവൈകുന്നേരമായാല് പല കുടുംബങ്ങളും ടിവിയുടെ മുമ്പിലായിരിക്കും. കൂടുതല് കാണുന്നതോ സീരിയലുകളും. ഇതൊക്കെ കണ്ടിട്ട് വിവാഹം കഴിച്ചുപോകുന്ന പെണ്‍കുട്ടികള് അമ്മായി അമ്മയോടും തിരിച്ചും വഴക്കുണ്ടാക്കുന്നു. കുട്ടികളെപ്പോലും സീരിയലുകള് സ്വാധീനിക്കുന്നുണ്ട്്. സീരിയലിന്റെ സ്വാധീനം കുട്ടികളില്‍പ്പോലുമുണ്ടെന്നാണ് ജോര്‍ജ് ജോസഫിന്റെ അഭിപ്രായം.\nഅടുത്തിടെ പാലക്കാട് ഒരു കുട്ടി ആത്മഹത്യ ചെയ്ത സംഭവത്തിന് പിന്നിലും മാധ്യമങ്ങളുടെ സ്വാധീനമുണ്ടെന്നാണ് പറയപ്പെടുന്നത്. ഒരു വിഷമമുണ്ടായാല് കുട്ടികളുടനെ ജീവനൊടുക്കുകയാണ്. അവര്‍ക്ക് എന്തു ബുദ്ധിമുട്ടുണ്ടായിട്ടാണ്. സീരിയലില് കുട്ടികള് ദുരിതമനുഭവിക്കുന്നത് കാണുമ്പോഴാണ് തനിക്കും ഒരുപാട് പ്രശ്നങ്ങളുണ്ടെന്നും ഒറ്റപ്പെടുന്നു എന്നും കുട്ടികള്‍ക്ക് തോന്നുന്നത്.\nകേരളത്തില് അടുത്തിടെയുണ്ടായ പ്രമാദമായ കൊലപാതകങ്ങള് പരിശോധിച്ചാല് മാധ്യമങ്ങളുടെ സ്വാധീനം വലുതാണെന്ന് കാണാനാകും. ഡി.വൈ.എസ്.പി ഷാജി, പ്രവീണിനെ വെട്ടിനുറുക്കി ശരീരഭാഗങ്ങള് പലയിടത്ത് കൊണ്ടിട്ട സംഭവം, അമേരിക്കന് മലയാളിയെ മകന് കൊന്ന് കത്തിച്ചത്, ചെങ്ങന്നൂരില് ഭാസ്‌ക്കരകാരണവരെ മരുമകളും കാമുകനും ചേര്‍ന്ന്കൊലപ്പെടുത്തിയത്...ഈ സംഭവങ്ങളിലെല്ലാം തെളിവു നശിപ്പിക്കാന് പ്രേരണയാകുന്നത് മാധ്യമങ്ങളാണ്. വ്യക്തിവൈരാഗ്യം തീര്‍ക്കാനായി ഗുണ്ടകള് പരസ്പരം കൊലപ്പെടുത്തുന്ന സംഭവങ്ങളിലും മാധ്യമങ്ങളുടെ സ്വാധീനമുണ്ട്.\nഈ സംഭവങ്ങളും അഭിപ്രായങ്ങളും വിരല് ചൂണ്ടുന്നതെവിടേക്കാണ്? സീരിയലുകള് പലപ്പോഴും കുടുംബങ്ങളില് പ്രശ്നങ്ങള് സൃഷ്ടിക്കാറില്ലേ? ഉണ്ട്, ഒരു പരിധി വരെ.സീരിയലില് നടക്കുന്നതാണ് യഥാര്‍ത്ഥ ജീവിതമെന്ന് കരുതുന്നവര് ഇപ്പോഴുമുണ്ട്. വിവരവും വിദ്യാഭ്യാസവുമുള്ളവര് ഇക്കൂട്ടത്തിലുണ്ടെന്നത് മറ്റൊരു വസ്തുത. സാക്ഷര കേരളത്തില് ഈ അവസ്ഥയ്ക്ക് എന്നാണ് പരിഹാരമുണ്ടാവുക?


കാലവര്‍ഷം എത്തി… പകര്‍ച്ചവ്യാധികളെ സൂക്ഷിക്കുക - Expose Kerala\nകാലവര്‍ഷം എത്തി… പകര്‍ച്ചവ്യാധികളെ സൂക്ഷിക്കുക\nAthira Suresh — June 3, 2020 comments off\nതിരുവനന്തപുരം: സംസ്ഥാനത്ത് കാലവര്‍ഷം ആരംഭിച്ചതോടെ പകര്‍ച്ചവ്യാധികളും തലപൊക്കിയിരിക്കുകയാണ്. കൊറോണയെ പോലെ തന്നെ നാം ഇതിനെയും പേടിക്കണം. വീടും പരിസരവും വൃത്തിയാക്കി സൂക്ഷിക്കുകയും രോഗങ്ങള് വരാതെ നോക്കാനും കരുതല് വേണം. ആശുപത്രി യാത്ര കഴിവതും ഒഴുവാക്കി വീട്ടില് സുരക്ഷിതരായിരിക്കണം. മഴ മുന്‍കാലങ്ങളെക്കാള് വലിയ വെല്ലുവിളിയാകും എന്നാണ് ആരോഗ്യവകുപ്പിന്റെ വിലയിരുത്തല്. കൊവിഡ് രോഗികള് കേരളത്തിലും പെരുകിക്കൊണ്ടിരിക്കുന്ന സാഹചര്യത്തില് ഇവിടത്തെ ചികിത്സാ സംവിധാനങ്ങളെല്ലാം കൊവിഡ് പ്രതിരോധ പ്രവര്‍ത്തനങ്ങള്‍ക്കായി ഉപയോഗിക്കേണ്ടിവരികയാണ്. സര്‍ക്കാര് ആശുപത്രികള് കൊവിഡ് രോഗികളെ ചികിത്സിക്കുന്നതിനാണ് മുന്‍തൂക്കം നല്‍കുന്നത്. കാസര്‍കോട് ജനറല് ആശുപത്രിയിലും കാഞ്ഞങ്ങാട്ടെ ജില്ലാ ആശുപത്രിയിലും കൊവിഡ് രോഗികളെ ചികിത്സിക്കുന്നതിനാണ് ഡോക്ടര്‍മാരും ജീവനക്കാരും ഏറെ സമയവും ചെലവഴിക്കുന്നത്.\nഇതിനിടയിലാണ് പനി അടക്കമുള്ള മഴക്കാലരോഗങ്ങള് വ്യാപകമായിരിക്കുന്നത്. മഴ വരുന്നതിന് മുമ്ബ് തന്നെ ജില്ലയിലെ മലയോര പ്രദേശങ്ങളില് ഡങ്കിപ്പനി വ്യാപിച്ചിരുന്നു. വെള്ളരിക്കുണ്ട് താലൂക്കിലാണ് ഏറ്റവും കൂടുതല് ഡെങ്കിപ്പനി റിപ്പോര്‍ട്ട് ചെയ്യപ്പെട്ടത്. ശക്തമായ പ്രതിരോധ പ്രവര്‍ത്തനങ്ങളിലൂടെ ഡെങ്കിപ്പനി കൂടുതല് പ്രദേശങ്ങളിലേക്ക് പടരുന്നത് തടയാന് സാധിച്ചിട്ടുണ്ട്. എന്നാല് മഴക്കാലത്തുണ്ടാകുന്ന സ്വാഭാവികമായ പനിയും ജലദോഷവും തലവേദനയും തൊണ്ടവേദനയും ജനങ്ങളില് വലിയ ആശങ്കയാണ് ഉണ്ടാക്കുന്നത്. പനിയും തൊണ്ടവേദനയും കൊവിഡിന്റെ ലക്ഷണങ്ങളാണെന്ന് കണ്ടെത്തിയിരുന്നു. കൊവിഡിന് മുമ്ബുള്ള കാലത്തും ഇതേ ലക്ഷണങ്ങളോടെയാണ് ആളുകള്‍ക്ക് പനി വന്നിരുന്നത്. ഇന്നത്തെ സാഹചര്യത്തില് സാധാരണ പനി വന്നാല് പോലും ലക്ഷണങ്ങളുടെ പേരിലാണ് എല്ലാവര്‍ക്കും ഉത്കണ്ഠ. കൊവിഡ് ഇല്ലാത്തവര് പോലും തങ്ങളെ വൈറസ് ബാധിച്ചിട്ടുണ്ടോ എന്ന് സംശയിക്കാന് ഇത് കാരണമാകുന്നു.\nമഴക്കാലത്ത് സാധാരണയുണ്ടാകുന്ന നേരിയ പനിയുടെ പേരില്‍പോലും പരിശോധന നടത്താന് നിര്‍ബന്ധിതമാകുന്ന അവസ്ഥയിലേക്കാണ് കാര്യങ്ങള് നീങ്ങുന്നത്. ആശുപത്രികളില് തിരക്ക് കൂടാനും സാമൂഹിക അകലം പാലിക്കുന്നതിന് തടസം നേരിടാനും പനിമൂലമുള്ള ഭീതി കാരണമാകും. ആശുപത്രി ജീവനക്കാര്‍ക്കും ഡോക്ടര്‍മാര്‍ക്കും ജോലിഭാരം കൂടാനും ഇത് ഇടവരുത്തും. പനി ബാധിച്ചാല് രോഗനിര്‍ണ്ണയം നടത്തുന്നതുവരെ രോഗികള്‍ക്ക് മാനസികസംഘര്‍ഷം അനുഭവിക്കേണ്ടിവരുന്നു. പകര്‍ച്ച വ്യാധികള് പരത്തുന്ന കൊതുകുകള് പൊതുജനാരോഗ്യത്തിന് കടുത്ത ഭീഷണിയാണ്. ജില്ലയിലെ പല ഭാഗങ്ങളിലും മാലിന്യങ്ങള് കെട്ടിക്കിടക്കുന്നുണ്ട്. കഴിഞ്ഞ ദിവസങ്ങളില് നടത്തിയ ശുചീകരണ പ്രവര്‍ത്തനങ്ങള് പലയിടങ്ങളിലും ഫലപ്രദമായിട്ടില്ലെന്നും ആക്ഷേപമുണ്ട്.


പ്രശസ്ത കവയത്രി സുഗത കുമാരി അന്തരിച്ചു. - Ananthapuri Online\nപ്രശസ്ത കവയത്രി സുഗത കുമാരി അന്തരിച്ചു.\nതിരുവനന്തപുരം: കോവിഡ് ബാധിതയായി മെഡിക്കൽ കോളേജ് ആശുപത്രിയിലെ തീവ്രപരിചരണ വിഭാഗത്തിൽ ചികിത്സയിൽ കഴിയുന്ന കവയിത്രി സുഗതകുമാരി ടീച്ചർ അന്തരിച്ചു. ഇന്ന് രാവിലെ 10.52 ന് തിരുവനന്തപുരം മെഡിക്കൽ കോളേജിലാണ് അന്ത്യം സംഭവിച്ചത്. തിങ്കളാഴ്ചയാണ് സുഗതകുമാരിയെ തലസ്ഥാനത്തെ സ്വകാര്യ ആശുപത്രിയിൽ നിന്നും മെഡിക്കൽ കോളേജ് ആശുപത്രിയിൽ പ്രവേശിപ്പിച്ചത്. കോവിഡ് സ്ഥിരീകരിച്ച സുഗതകുമാരിയ്ക്ക് ആശുപത്രിയിലെത്തുമ്പോൾ ബ്രോങ്കോ ന്യുമോണിയയെ തുടർന്നുള്ള ശ്വാസതടസമാണ് പ്രധാന പ്രശ്നമായി ഉണ്ടായിരുന്നത്. ആശുപത്രിയിൽ പ്രവേശിപ്പിച്ചയുടൻ വിദഗ്ധ ഡോക്ടർമാരുടെ സംഘം പരിശോധിക്കുകയും തീവ്രപരിചരണത്തിൽ വെൻ്റിലേറ്ററിലേയ്ക്ക് മാറ്റുകയും ചെയ്തിരുന്നു.\n1934 ജനുവരി 22 പത്തനംതിട്ട ജില്ലയിലെ ആറന്മുളയിൽ വാഴുവേലിൽ തറവാട്ടിൽ ജനിച്ചു. പിതാവ്: സ്വാതന്ത്ര്യസമരസേനാനിയും കവിയുമായിരുന്ന ബോധേശ്വരൻ, മാതാവ്: വി.കെ. കാർത്യായനി അമ്മ. തത്വശാസ്ത്രത്തിൽ എം.എ. ബിരുദം നേടിയിട്ടുണ്ട്. സൈലന്റ് വാലി പ്രക്ഷോഭത്തിൽ സുഗതകുമാരി വലിയ പങ്കുവഹിച്ചു. അഭയഗ്രാമം, അഗതികളായ സ്ത്രീകൾക്കുവേണ്ടി അത്താണി എന്ന ഭവനം, മാനസിക രോഗികൾക്കുവേണ്ടി പരിചരണാലയം എന്നിങ്ങനെ കേരളത്തിന്റെ സാമൂഹിക രംഗത്ത് സുഗതകുമാരിയുടെ സംഭാവനകൾ പലതാണ്. സംസ്ഥാന വനിതാ കമ്മീഷന്റെ അദ്ധ്യക്ഷ ആയിരുന്നു. സ്ത്രീകളുടെ പ്രശ്നങ്ങൾ പരിഹരിക്കുന്നതിന് സുഗതകുമാരി അശ്രാന്തം പരിശ്രമിച്ചിരുന്നു. സാഹിത്യത്തിലെ സമഗ്ര സംഭാവനകൾക്ക് നൽകുന്ന എഴുത്തച്ഛൻ പുരസ്കാരത്തിന് 2009-ൽ അർഹയായിട്ടുണ്ട്.\nതിരുവനന്തപുരം ജവഹർ ബാലഭവന്റെ പ്രിൻസിപ്പലായിരുന്നു. കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് പ്രസിദ്ധീകരിക്കുന്ന തളിര് എന്ന മാസികയുടെ ചീഫ് എഡിറ്ററാണ്. പ്രകൃതിസംരക്ഷണ സമിതിയുടെയും അഭയയുടെയും സ്ഥാപക സെക്രട്ടറി. സാമൂഹിക സേവനത്തിനുള്ള ലക്ഷ്മി അവാർഡ് ലഭിച്ചിട്ടുണ്ട്. ഭർത്താവ്: പരേതനായ ഡോ. കെ. വേലായുധൻ നായർ. മകൾ: ലക്ഷ്മി.\nതിരുവനന്തപുരം കോര്‍പ്പറേഷനും ജില്ലാ പഞ്ചായത്തിനും പുതിയ ഭരണസമിതി\nപൈപ്പിൽ ചോർച്ചയുള്ള ഭാഗത്ത് മാലിന്യ നിക്ഷേപം


കോവിഡ് ബാധിതരുടെ ചിത്രങ്ങൾ സമൂഹ മാധ്യമങ്ങളിൽ പങ്കുവയ്ക്കരുതെന്ന കർശന നിർദേശങ്ങളുമായി പോലീസ് - News Bengaluru\nമംഗളൂരു: കൊറോണ വൈറസ് ബാധിച്ചു ചികിത്സയിരിക്കുന്നവരുടെയോ മരണപ്പെട്ടവരുടെയോ ചിത്രങ്ങൾ സമൂഹ മാധ്യമങ്ങളിൽ പങ്കു വയ്ക്കുന്നത് കുറ്റകരമാണെന്നു ഓർമിപ്പിച്ച് ജില്ലാ പോലീസ് മേധാവി. അത്തരത്തിൽ ചിത്രങ്ങൾ പങ്കുവച്ചവർക്കെതിരെ നിയമ നടപടികൾ ആരംഭിച്ചതായും അദ്ദേഹം അറിയിച്ചു. ഞായറാഴ്ചയാണ് ദക്ഷിണ കന്നഡ ജില്ലയിൽ ആദ്യ കോവിഡ് മരണം റിപ്പോർട് ചെയ്തത്. ഇതിനു പിന്നാലെ മരിച്ച സ്ത്രീയുടെ ചിത്രങ്ങൾ സമൂഹ മാധ്യമങ്ങളിൽ ചിലർ പങ്കുവച്ചു. ഇത്തരത്തിൽ രോഗ ബാധിതരുടെയോ മരണപ്പെട്ടവരുടെയോ ചിത്രങ്ങൾ യാതൊരു കാരണവശാലും സമൂഹ മാധ്യമങ്ങളിൽ പങ്കുവയ്ക്കരുതെന്ന് നിയമം നിലവിലുണ്ട്. നിയമലംഘനം നടത്തുന്നവർക്കെതിരെ കർശന നടപടികൾ സ്വീകരിക്കുമെന്നും ജില്ലാ പോലീസ് മേധാവി ബി എസ് ലക്ഷ്മി പ്രസാദ് അറിയിച്ചു.


ഭിന്നശേഷിക്കാരുടെ ക്ഷേമത്തിന് സർക്കാർ പ്രതിജ്ജാബദ്ധം – മന്ത്രി ആർ ബിന്ദു. | തുഞ്ചത്തെഴുത്തച്ഛന് മലയാളസര്‍വകലാശാല\nഭിന്നശേഷിക്കാരുടെ ക്ഷേമത്തിന് സർക്കാർ പ്രതിജ്ജാബദ്ധം – മന്ത്രി ആർ ബിന്ദു.\nതിരുർ: ഭിന്ന ശേഷിക്കാരുടെ ക്ഷേമത്തിനും പുനരധിവാസത്തിനും സർക്കാർ ആവുന്നതെല്ലാം ചെയ്യുമെന്ന് ഉന്നത വിദ്യാഭ്യാസ സാമുഹ്യ നീതി വകുപ്പ് മന്ത്രി ആർ ബിന്ദു പറഞ്ഞു. കേരളത്തെ ഭിന്നശേഷി സൗഹൃദ സംസ്ഥാനമാക്കി മാറ്റുമെന്നും അവർ പറഞ്ഞു.\nതിരുർ തുഞ്ചത്തെഴുഛൻ മലയാള സർവ്വകലാശാലയിൽ 8 മത് സംസ്ഥാന തല ഭിന്നശേഷി സംഗമവും പുരസ്കാര വിതരണവും നടത്തി സംസാരിക്കുകയായി അവർ. 2021 ലെ വരം പുരസ്കാരം അക്ഷര പുത്രി കെ.വി. റാബിയക്ക് മന്ത്രി സമ്മാനിച്ചു. സ്ത്രി ശാക്തികരണ രംഗത്ത് കഴിഞ്ഞ 30 വർഷമായി റാബിയ ചെയ്ത സേവനങ്ങൾ മാതൃകാപരമാണെന്ന് മന്ത്രി പറഞ്ഞു. മലയാള സർവകലാശാല വൈസ് ചാൻസലർ ഡോ: അനിൽ വള്ളത്തോൾ അദ്ധ്യക്ഷനായി. മലപ്പുറം ജില്ലാ പഞ്ചായത്ത് പ്രസിഡണ്ട് എം.കെ. റഫീഖ മുഖ്യപ്രഭാഷണം നടത്തി. നിർധനരായ5ഭിന്നശേഷിക്കാർക്ക് പവർ വീൽ ചെയർ കൈമാറി.ഭിന്നശേഷി മോട്ടിവേഷൻ ട്രൈനർ ശിഹാബ് പുക്കാട്ടൂർ ക്ലാസെടുത്തു.\n33 വർഷത്തെ സേവനത്തിന് ശേഷം സർവ്വിസിൽ നിന്നും വിരമിക്കുന്ന ജില്ലാ സാമുഹ്യ നീതി ഓഫീസർ എ. കൃഷ്ണമൂർത്തിയെ മന്ത്രി ഉപഹാരം നൽകി ആദരിച്ചു. ജില്ലാ പഞ്ചായത്ത് അംഗങ്ങളായ ഇ അഫ്സൽ, വി.കെ.എം.ഷാഫി, വരം കോഡിനേറ്റർ മുജീബ് താനാളൂർ, സർവ്വകലാശാല എൻ.എസ്.എസ് കോഡിനേറ്റർ ഡോ.ടി.സുന്ദർ രാജ്, സംസഥാന ഭിന്നശേഷി ഉപദേശക സമിതി അംഗം ഗീരിഷ് കീർത്തി മുൻ ജില്ലാ പോലീസ് മേധാവി പി.രാജു , മലപ്പുറം സയറ്റ് ലക്ചറർ എസ്.ബിന്ദു. വിൽചെയർ റൈറ്റ് ഫെഡററേഷൻ ജില്ല സെക്രട്ടറി ബദറുസമാൻ മുർക്കനാട് , വരം ജോ കൺവീനർ ഡോ.എം. റാഷിജ് എന്നിവർ സംസാരിച്ചു.\nതുടർന്ന് നടന്ന സഹൃദയസംഗമം ഇ.ടി.മുഹമ്മദ് ബഷീർ എം.പി ഉദ്ഘാടനം ചെയ്തു.തിരൂർ ബ്ലോക്ക് പഞ്ചായത്ത് പ്രസിഡണ്ട് അഡ്വ.യു. സൈനുദ്ധീൻ അദ്ധ്യക്ഷനായി. മലയാള സർവകലാശാല ഐ.സി.ക്യു .എസി ഡയറക്ടർ ഡോ. രാജീവ് മോഹൻ മുഖ്യപ്രഭാഷണം നടത്തി. ജില്ലാ ആശുപത്രി പാലിയേറ്റിവ് വിഭാഗം മേധാവി ഡോ.വി.എം അബ്ബാസ്,പിമ്പുറത്ത് ശ്രീനിവാസൻ ,നാസർ കുറ്റൂർ,പി. കോയറഹീന കൊളത്തറസൽമ തിരുർ എന്നിവർ സംസാരിച്ചു.\nദിർഘകാലത്തിന് ശേഷം കുട്ടികളുടെ ഭിന്നശേഷി കലാപരിപാടികൾ സ്റ്റേജിലേക്ക് വീണ്ടും എത്തിച്ചു എന്നതും ഈ പ്രോഗ്രാമിൻ്റെ സവിശേഷതയി.ജില്ലക്കകത്തും പുറത്തുമുള്ള സ്പെഷ്യൽ സ്കൂൾ, ബി ആർ സികളിലെ തിരഞ്ഞെടുക്കപ്പെട്ട വിദ്യാർത്ഥികളുടെ കലാപരിപാടികൾ വേദിയിൽ അരങ്ങേറി\nവൈകിട്ട് നടന്ന ‘സ്നേഹസംഗീതം’ കലാസന്ധ്യ കേരള ഫോക്‌ലോർ അക്കാദമി അംഗം ഫിറോസ് ബാബു ഉദ്ഘാടനം ചെയ്തു. വെട്ടം ഗ്രാമ പഞ്ചായത്ത് പ്രസിഡന്റ് നൗഷാദ് നെല്ലാഞ്ചേരി അധ്യക്ഷത വഹിച്ചു മീഡിയ വൺ ചാനൽ സി.ഇ.ഒ ഇർഷാദുൽ ഇസ്ലാം വിശിഷ്ഠാഥിതിയായി. സിനിമാ പിന്നണി ഗായിക അസ്മ കുട്ടായി. ജെ സി ഐ സോൺ ഓഫീസർ എ.പി. തസ്നിം സർവ്വകലാശാല എൻ.എസ്.എസ് വളണ്ടിയർമാരായ ആർഷ ആർ.സി. നായർ ,കെ എ അബിജിത്ത് എന്നിവർ സംസാരിച്ചു.\nരാവിലെ നടന്ന സാംസ്കാരിക സമ്മേളനം കായിക വകുപ്പ് മന്ത്രി വി.അബ്ദുറഹിമാൻ ഓൺലൈനിലൂടെ ഉദ്ഘാടനം ചെയ്തു. കുറുക്കോളി മൊയ്തിൻ എം.എൽ.എ അദ്ധ്യക്ഷത വഹിച്ചു. സർവ്വകലാശാല റജിസ്ട്രാർ ഇൻ ചാർജ് ഡോ. പി.എം. റജിമോൻ വരമൊഴി പുസ്തക പ്രകാശനം നടത്തി. സംസ്ഥാന ആരോഗ്യ വകുപ്പ് ഡയരക്ടർ വി.ആർ. രാജു വിഷിഠാഥിതിയായി.\nപത്മശ്രി പുരസ്കാരം നേടിയ വരം കുട്ടായ്മയിലെ ബാലൻ പുതേരിയെ ചടങ്ങിൽ ആദരിച്ചു. കുമാരി നൂർ ജലില ഭിന്നശേഷി ദിന സനേശം നൽകി. ജില്ലാ പഞ്ചായത്ത് സ്ഥിരം സമിതി അധ്യക്ഷ ടി. നസീബ അസീസ്, അംഗം ഫൈസൽ എടശ്ശേരി,ജില്ലാ ആശുപത്രി സുപ്രണ്ട് കെ.ആർ. ബേബി ലക്ഷ്മി. പി.എം ആർ വിഭാഗം മേധാവി ഡോ. പി.ജാവേദ് അനീസ്, സർവ്വകലാശാല എൻ.എസ്.എസ്. പ്രോഗ്രാം ഓഫിസർ കെ.ബാബുരാജ് എന്നിവർ സംസാരിച്ചു\nമലയാളസർവകലാശാല :ഡിജിറ്റൈസേഷന്, വിവര്‍ത്തന താരതമ്യ പ്രോഗ്രാമുകളുടെ ഉദ്ഘാടനവും , വിജ്ഞാനം മലയാളത്തില് എന്ന ഗ്രന്ഥപരമ്പരകളുടെ പ്രകാശനവും നടത്തി.\nമെയ് 18, 2022 കൂടുതല് വായിക്കുക\nകളരിപ്പയറ്റ് ഗവേഷണ പദ്ധതിയുടെ ഉദ്ഘാടനം ബഹു കായിക വകുപ്പ് മന്ത്രി ശ്രീ വി .അബ്ദുറഹിമാൻ നിർവഹിച്ചു.\nമെയ് 9, 2022 കൂടുതല് വായിക്കുക\nതുഞ്ചത്തെഴുത്തച്ഛന് മലയാളസര്‍വകലാശാല പൊതുസഭായോഗം 2022-23 സാമ്പത്തിക വര്‍ഷത്തിലേക്കുള്ള ബജറ്റിന് അംഗീകാരം നല്‍കി.\nഏപ്രിൽ 2, 2022 കൂടുതല് വായിക്കുക\nദ്വിദിന നൈപുണീ വികസന പരിശീലനം\nമാർച്ച് 22, 2022 കൂടുതല് വായിക്കുക\nപൈത്തൺ പ്രോഗ്രാമിങ് ശില്പശാല\nമാർച്ച് 13, 2022 കൂടുതല് വായിക്കുക\nതുഞ്ചത്തെഴുത്തച്ഛന് മലയാളസര്‍വകലാശാലയില് ഭൂമിത്രസേന ക്ലബ്ബിന് തുടക്കമായി\nമാർച്ച് 10, 2022 കൂടുതല് വായിക്കുക\n“ആരവം” എൻ.എൻ.എസ് സപ്തദിന ക്യാമ്പ് തുടങ്ങി.\nമാർച്ച് 8, 2022 കൂടുതല് വായിക്കുക\nപ്രൊഫ.എം. ഉമ്മർ തന്റെ പുസ്തകശേഖരം മലയാള സർവകലാശാലയ്ക്ക് കൈമാറി.\nഫെബ്രുവരി 24, 2022 കൂടുതല് വായിക്കുക\nഫെബ്രുവരി 21, 2022 കൂടുതല് വായിക്കുക\nസ്ത്രീധനവും കേരളവും എന്ന വിഷയത്തിൽ മുഖാമുഖം പരിപാടി നടത്തി.\nഫെബ്രുവരി 18, 2022 കൂടുതല് വായിക്കുക\nജര്‍മന് അക്കാദമിക് എക്സ്ചേഞ്ച് സര്‍വ്വീസ് സ്കോളർഷിപ്പിന് (DAAD Scholarship) അര്‍ഹനായി\nഫെബ്രുവരി 10, 2022 കൂടുതല് വായിക്കുക\nഫെബ്രുവരി 5, 2022 കൂടുതല് വായിക്കുക


നിശ്ചലഛായാഗ്രഹണ വിശേഷം: സന്ധ്യ...\nPosted by ശനിയന് \_OvO/ Shaniyan at 8/27/2006 12:49:00 AM\nആഹ! ഇതാണ് കല്യാണത്തിന് പോയപ്പോല് പാലക്കാട് തന്നത്? ഇത് ഖസാക്കിന്റെ ഇതിഹാസകാരന് പറഞ്ഞ പാലക്കാടന് കരിമ്പനകള് അല്ലേ?\nSunday, August 27, 2006 2:17:00 AM\nആരൊക്കെയോ മനസില് വരുന്നു, കുറേ ജീവിതങ്ങളും, ജീവിതമില്ലായ്മയും ഒക്കെ മനസില് വരുന്നു. ഇതിഹാസം ഓര്‍മ്മിപ്പിച്ചതിനു നന്ദി.\nSunday, August 27, 2006 2:21:00 AM\nഅതിമനോഹരമായിരിക്കുന്നു, ശനിയാ. അടിപൊളിപ്പടങ്ങള്.\nSunday, August 27, 2006 8:18:00 AM\nഅപ്പൊ യക്ഷികളൊക്കെ homeless ആയി എന്നു പറയുന്നതു വെറുതെ :)\nരണ്ടാമത്തേതില് ശകലം ദുഖ ഛായ.\nSunday, August 27, 2006 8:25:00 AM\nചെതലിമലക്കപ്പുറത്ത് അപ്പുക്കിളി തുമ്പികളെ പിടിക്കുന്നുണ്ടോ? കാലിലെ വ്രണം നല്‍കുന്ന വേദന കടിച്ചമര്‍ത്തി അള്ളാ‍പിച്ച മൊല്ലാക്ക നടന്ന് വരുന്നുണ്ടോ? ശൈഖ് തമ്പുരാനും ജിന്നുകളും വിരുന്ന് വരാറുള്ള ആ പള്ളി എവിടെ?\nശനിയന് സാറേ... വരണ്ട പാലക്കാടന് കാറ്റ് വീശുന്നത് പോലെ തോന്നി. നല്ല ഫോട്ടോസ്!\nSunday, August 27, 2006 9:18:00 AM\nശനിയാ പടം അസ്സലായി. ഇതിഹാസകാരന്റെ അപ്പുക്കിളിയെ കണ്ടോ ഇവിടെ?..ഇടശ്ശേരിയുടെ ഭൂതത്തേയും?\nSunday, August 27, 2006 9:31:00 AM\nവിഷാദ മൂകയാം സന്ധ്യേ...\nഇതിഹാസത്തിന്റെ പുറവും അകവും ഓര്‍മ്മയില് നിന്നു പുറത്തു ചാടിച്ചു.\nകുടിയാ, അപ്പുക്കിളി എന്നു സ്വയം അവകാശപ്പെടുന്ന നാലഞ്ചുപേരെങ്കിലുമുണ്ട് തസ്രാക്കില്. ഉള്ളതില് അല്പമെങ്കിലും സാമ്യമുണ്ടായിരുന്ന കിളി രണ്ടു വര്‍ഷം മുന്‍പ് മരിച്ചുപോയി.\nSunday, August 27, 2006 12:00:00 PM\nഹോ!! ഖസാക്കിന്റെ ഇതിഹാസം എന്നു കേള്‍ക്കുമ്പോ എനിക്കിപ്പോ ചെറിയ ഒരു പേടിയാ... കുമാറേട്ടനറിയാം കാരണം :))\nഎന്തായാലും സന്ധ്യ കഴിഞ്ഞ് അതിലെ അധികം കറങ്ങി നടക്കണ്ട! കരിമ്പനകള് ഉളളതല്ലേ..\nSunday, August 27, 2006 8:18:00 PM\nശനിയാ നല്ല ചിത്രങ്ങള്!\nSunday, August 27, 2006 8:38:00 PM\nശനിയാ,.. ആരുടേങ്കിലും കയ്യില് ചുണ്ണാമ്പുണ്ടോ?\nനമ്മള് അയല്‍വക്കമാണോ? ജോഡി റെല്ലിന്റെ നാട്ടുകാരാണോ?\nഅഭിസാരികയാം സന്ധ്യ വിളര്‍ത്തമുഖത്ത് ചായം തേച്ചൊരുങ്ങുന്നു. മദ്യ ചഷകങ്ങളുമായി ദല്ലാളന്മാരായ കരിമ്പനകള് ഇരുളിനെക്കാത്തു നില്‍ക്കുന്നു.\nചൈത്രയാമിനിയില് ഭൂമിയെലെങ്ങും അഭിസാരമഹോല്‍സവം.\nഗന്ധര്‍വ വീണയില് കാലഗതിയുടെ നനുത്ത സ്വര വീചി.\nനക്ഷത്രങ്ങള് തുന്നിച്ചേര്‍ത്ത കരിമ്പടവും നീര്‍ത്തി വര്‍ഷകാല രാത്രി ..\nഅപ്പോള് ശനിയന്റെ ഒരു പരിവൃത്തി കഴിഞ്ഞുവോ?.\nഈ സന്ധ്യ മനോഹരം\nMonday, August 28, 2006 1:33:00 PM\nചുണ്ണാമ്പുണ്ടൊ ചുണ്ണാമ്പ് എന്നാരോ ചോദിച്ചോ? :)\nപനന്തെങ്ങുകളുടെ ഒരു സിലുവെട്ടി കൈയ്യിലുണ്ട്. പൊസ്റ്റണം.\nFriday, September 01, 2006 11:01:00 PM\nഡാലി, കല്യാണത്തിനു പോയപ്പോള് തന്നതല്ല, അടിച്ചു മാറ്റിയതാ ;) നന്ദി..\nപുള്ളിമാഷേ(നേ), ഇതു കാണുമ്പൊ ഹോം ലെസ്സ്, വീട്ടില് പോണം എന്നൊക്കെ പറയുമ്പോ.. ;-) നന്ദി!\nദില്‍ബാസ് മാഷെ, പതിവില്ലാതെ ഇത്തവണ നനവായിരുന്നു.. മനം കുളിര്‍ക്കെ മഴപെയ്തു കണ്ടു.. കഴിഞ്ഞു വന്നപ്പോള് ഇവിടെയും മഴ.. നന്ദി..\nകുടിയന് മാഷെ, ഒരു ഭൂതമേ ആ പരിസരത്തുണ്ടായിരുന്നുള്ളൂ, അതിനെ നാടുകടത്തി, ബാള്‍ട്ടിമോറിലേക്ക്..ഇപ്പോള് അത് ഊണും ഉറക്കവും ഒന്നും ഇല്ലാതെ അലഞ്ഞു തിരിയുന്നു.. പനപോലെ ഇരിക്കുന്ന ഒരു ബില്‍ഡിങ്ങിന്റെ 13-ആം നിലയില് വാസം..\nരാജാവെ, വന്ദനം! നന്ദി!\nമന്‍ജിത്, കണ്ടതില് സന്തോഷം, നന്ദി.\nആദിത്യോ, ഒരെണ്ണം വാങ്ങി അയപ്പിക്കട്ടോ? ;) നന്ദി..\nസപ്തഗുരോ, പേടിക്കേണ്ട.. ആ ഏരിയയില് ഉണ്ടായിരുന്നവയെ ഒക്കെ പണ്ടേ നാട്ടുകാര് കെട്ടിച്ചു വിട്ടു.. ;) നന്ദി\nമൊഴിമാഷെ, ഈയിടെയായി കാണാറില്ലല്ലോ? നന്ദി!\nറീനി, പനയുടെ പടം കാണിക്കുമ്പൊ ചുണ്ണാമ്പു ചോദിക്കുന്നോ? അത്രക്കു വേണോ? സ്വയം നല്ല മതിപ്പാണല്ലേ? ;) നന്ദി ട്ടോ!\nഗന്ധര്‍വഗുരോ, വന്ദനം.. ഒരു യാത്രകൂടി നടത്തി എന്നേ ഉള്ളൂ.. തിരിച്ചു യുദ്ധക്കളത്തില് എത്തി, പടച്ചട്ടയണിഞ്ഞു, വാളേന്തി.. നന്ദി.\nബിന്ദു, റീനിയാ ചോദിച്ചേ.. നന്ദി!\nനളനണ്ണോ, പോസ്റ്റൂ, നന്ദി!\nഈ പടം പാലക്കാട്-ഒറ്റപ്പാലം യാത്രക്കിടെ പറളി-എടത്തറ പരിസരത്ത് വെച്ച് എടുത്തത്\nsaniya palakkadinte karimpana atipoli.O.V.Vijayane orma varunnu\nWednesday, September 13, 2006 7:57:00 AM\nThis is really amazing,and it was great you post both the picz..!\nFriday, October 20, 2006 6:13:00 AM


1 Jan 2017 2:17 AM GMT\nഭക്ഷണത്തിലെ കൊഴുപ്പിനെ കുറിച്ചു പറയുമ്പോള് നമ്മള് കഴിക്കുന്നതിലെ കൊഴുപ്പ് ഏതു തരത്തിലുള്ളതാണെന്നതാണ് ഏറ്റവും പ്രധാനം. കൊഴുപ്പു കുറഞ്ഞ ഭക്ഷണം കഴിക്കണമെന്ന ഉപദേശമാണ് പണ്ടു മുതലേ കേട്ടു വന്നിട്ടുള്ളത്. ഗ്ലൂക്കോസും സംസ്കരിച്ച കാര്‍ബോഹൈഡ്രേറ്റും അധികമായി കഴിക്കാനിട വരുന്നു എന്നതാണ് ഇതിലെ ദോഷം. പുതിയ ഗവേഷണങ്ങള് പറയുന്നത് ശരിയായ ആരോഗ്യത്തിന് ചില തരം കൊഴുപ്പുകള് ആവശ്യമാണെന്നാണ്.\n2015-2020ലെ ഡയറ്ററി ഗൈഡ് ലൈനുകള് പറയുന്നത് കൊഴുപ്പു കുറഞ്ഞ ഭക്ഷണരീതി സ്വീകരിക്കുന്നതിനു പകരം ആരോഗ്യകരമായ അപൂരിത (unsaturated) കൊഴുപ്പടങ്ങിയ ആഹാര സാധനങ്ങള് കൂടുതലായി കഴിക്കണമെന്നും പൂരിത (saturated) കൊഴുപ്പടങ്ങിയ ഭക്ഷണം നിയന്ത്രിക്കണമെന്നും ട്രാന്‍സ് ഫാറ്റ് തീരെ ഒഴിവാക്കണമെന്നുമാണ്. കൊഴുപ്പില് നിന്നു കിട്ടുന്ന കാലറിയുടെ അളവ് ശരീരഭാരം വര്‍ദ്ധിക്കുന്നതിനോ കാന്‍സര്, ഹൃദ്രോഗം തുടങ്ങിയ ആരോഗ്യപ്രശ്നങ്ങള്‍ക്കോ കാരണമാകുന്നില്ല എന്നു തെളിയിക്കുന്ന പഠനങ്ങളെ ആധാരമാക്കിയാണ് ഈ മാര്‍ഗ്ഗനിര്‍ദ്ദേശങ്ങള്.\nഅണ്ടിപ്പരിപ്പുകള്, ഓലിവ് ഓയില്, അവോകാഡോ, മല്‍സ്യം ഇവയൊക്കെ അപൂരിത കൊഴുപ്പടങ്ങിയ ആഹാരപദാര്‍ത്ഥങ്ങളാണ്. ഈയിടെയായി ഗവേഷകരും ഡയറ്റീഷ്യന്മാരും ഫുഡ് ബ്ലോഗര്‍മാരുമൊക്കെ ആരോഗ്യകരമായ അപൂരിത കൊഴുപ്പിനെ പ്രോല്‍സാഹിപ്പിക്കുന്നുണ്ടെങ്കിലും അതുമാത്രം പോരാ. പഠനങ്ങള് കാണിക്കുന്നത് ഏതുതരം കൊഴുപ്പാണ് ഭക്ഷണത്തില് ഉള്‍പ്പെടുത്തേണ്ടത്, അല്ലെങ്കില് കൊഴുപ്പ് ശരിക്കും ആവശ്യമുള്ളതാണോ എന്നൊക്കെയുള്ള കാര്യത്തില് പലരും ഇപ്പോഴും ആശയക്കുഴപ്പത്തിലാണ് എന്നതാണ്.\nവര്‍ഷംതോറുമുള്ള ഫുഡ് & ഹെല്‍ത്ത് സര്‍വ്വേയുടെ ഭാഗമായി ഇക്കൊല്ലം International Food Information Council 18നും 80നും ഇടയില് പ്രായമുള്ള 1003 പേരോട് ചോദ്യങ്ങള് ചോദിച്ചു ഒരു പഠനം നടത്തുകയുണ്ടായി. കൊഴുപ്പിന്‍റെ കാര്യത്തില് അവരുടെ സംശയങ്ങള് വ്യക്തമായിരുന്നു. ഭക്ഷണത്തില് കൊഴുപ്പും എണ്ണയും ഉള്‍പ്പെടുത്താതിരിക്കാന് ശ്രമിക്കുന്നുവെന്ന് 39 ശതമാനം പേര് പറഞ്ഞു. അതില് 30 ശതമാനവും ഒഴിവാക്കാന് ശ്രമിക്കുന്നത് മോണോഅണ്‍സാച്ചുറേറ്റഡ്, പോളിഅണ്‍സാച്ചുറേറ്റഡ് ടൈപ്പ് കൊഴുപ്പുകളായിരുന്നു- ഡയറ്റില് അവശ്യം വേണ്ടതെന്ന് ന്യൂട്രീഷന് വിദഗ്ദ്ധര് പറയുന്ന ഘടകങ്ങളാണിവ. ഏറെ പോഷകഗുണമുള്ള ഒമേഗ-3 ഫാറ്റ് പോളിഅണ്‍സാച്ചുറേറ്റഡ് ആണ്, അത് ഒഴിവാക്കുന്നതായി സര്‍വ്വേയില് ആരും തന്നെ പറഞ്ഞില്ല. എന്നു മാത്രമല്ല 37 ശതമാനം പേര് ഒമേഗ-3 ഉള്‍പ്പെടുത്താന് ശ്രമിക്കുന്നു എന്നു പറഞ്ഞിട്ടുണ്ട്.\nആരോഗ്യകരമായ കൊഴുപ്പുകള്‍ക്ക് അനുകൂലമായ അഭിപ്രായങ്ങള് വന്നുകൊണ്ടിരിക്കുന്ന ഈ സമയത്തും എന്തു കൊണ്ടാണ് ഇത്തരം ആശയക്കുഴപ്പങ്ങള്? യേല് യൂണിവേഴ്സിറ്റിയിലെ യേല്-ഗ്രിഫിന് പ്രിവെന്‍ഷന് റിസെര്‍ച്ച് സെന്‍റര് സ്ഥാപക ഡയറക്ടറായ ഡേവിഡ് എല്. കാറ്റ്സിന്‍റെ അഭിപ്രായത്തില് ഒരു കാരണം ഇതാണ്- ഭക്ഷണത്തില് എത്രമാത്രം കാര്‍ബോഹൈഡ്രേറ്റുകളും കൊഴുപ്പും മാംസ്യവും ഉള്‍പ്പെടുത്തണം എന്ന കാര്യത്തിലാണ് ഗവേഷകരും പുസ്തകരചയിതാക്കളും കാലങ്ങളായി ഊന്നല് കൊടുത്തിരുന്നത്. ഈ പോഷകങ്ങള് ഏതൊക്കെ ഭക്ഷണസാധനങ്ങളില് നിന്ന് ലഭിക്കുമെന്നതിലല്ല. "പഞ്ചസാരയാണോ കൊഴുപ്പാണോ കൂടുതല് വില്ലന് എന്ന സംശയമാണ് ആളുകള്‍ക്ക്. അതിനു മറുപടി നല്‍കുംവിധമുള്ള വിവരങ്ങളും എളുപ്പത്തില് ലഭ്യമാണ്," കാറ്റ്സ് പറഞ്ഞു.\nപലതരം പോളിഅണ്‍സാച്ചുറേറ്റഡ് കൊഴുപ്പുകളിലൊന്നായ ഒമേഗ-3 ഫാറ്റി ആസിഡ് അവശ്യഘടകമായാണ് കണക്കാക്കപ്പെടുന്നത്. ശരീരത്തിന് സ്വന്തമായി അവ നിര്‍മ്മിക്കാനാവില്ല. പല ഗുരുതര രോഗങ്ങള്‍ക്കുമുള്ള സാദ്ധ്യത കുറയ്ക്കുന്നതിനാല് ഒമേഗ-3 ആരോഗ്യത്തിന് നല്ലതാണെന്നത് വളരെക്കാലമായി അറിയാവുന്ന വസ്തുതയാണ്. ഭ്രൂണവളര്‍ച്ചയ്ക്കും ഒമേഗ-3 അത്യന്താപേക്ഷിതമാണ്.\nമല്‍സ്യങ്ങളില് നിന്നും ചിപ്പികളില് നിന്നുമൊക്കെ ലഭിക്കുന്ന docosahexaenoic acid (DHA), eicosapentaenoic acid (EPA) എന്നിവയാണ് ഏറ്റവും ഗുണകരമായ ഒമേഗ-3 ഫാറ്റി ആസിഡുകള്. Salmon (കോര), sardine (മത്തി), herring (കണ്ണന് മത്തി), anchovy (നത്തോലി) എന്നീ മീനുകളിലാണ് ഇവ പ്രധാനമായും കാണുന്നത്. മറ്റൊരിനം ഒമേഗ-3 ഫാറ്റി ആസിഡായ alpha-linolenic acid (ALA) പല സസ്യങ്ങളില് നിന്നും ലഭിക്കുന്നു. ചിലയിനം ALA നമ്മള് DHA ആയും EPA ആയും മാറ്റാറുണ്ട്; എന്നാല് ALAയ്ക്കു അവയുടേതായ ഗുണങ്ങള് ഉണ്ടാകാമെന്നാണ് പുതിയ ഗവേഷണങ്ങള് പറയുന്നത്.\nFlaxseeds (ചെറുചണ വിത്ത്), മുത്താറി, മത്തന് വിത്തുകള്, കടുകെണ്ണ, സോയ എന്നിവയില് ALA അടങ്ങിയിട്ടുണ്ട്. വാല്‍നട്ടില് ആണ് ഇവ ഏറ്റവും സമൃദ്ധമായിട്ടുള്ളത്. അതുകൊണ്ടു തന്നെ കാലിഫോര്‍ണിയ വാല്‍നട്ട് ബോര്‍ഡ് ഒമേഗ-3 ഫാറ്റി ആസിഡുകളും പോളിഅണ്‍സാച്ചുറേറ്റഡ് ഫാറ്റും തമ്മിലുള്ള ബന്ധത്തെ പറ്റി ജനങ്ങളുടെ അറിവ് എത്രത്തോളമുണ്ടെന്നു മനസിലാക്കാന് തീരുമാനിച്ചു. ഫലമോ? സര്‍വ്വേയില് പങ്കെടുത്ത 1020 പേരില് മുക്കാല് പങ്ക് ആളുകളും ഒമേഗ-3 ഫാറ്റി ആസിഡുകള് ആവശ്യമുള്ള പോഷക ഘടകമാണെന്ന് സമ്മതിച്ചു. എന്നാല് പോളിഅണ്‍സാച്ചുറേറ്റഡ് ഫാറ്റും മോണോഅണ്‍സാച്ചുറേറ്റഡ് ഫാറ്റും ആരോഗ്യപ്രദമായ ഡയറ്റില് ആവശ്യമാണെന്ന് അറിയാവുന്നവര് കുറവായിരുന്നു. ALA ഒരു ഒമേഗ-3 ഫാറ്റി ആസിഡാണെന്ന് അറിയാവുന്നവര് എട്ടു ശതമാനം മാത്രമായിരുന്നു.\n'ഫാറ്റ്' എന്നോ 'ഫാറ്റി ആസിഡ്' എന്നോ ചേര്‍ക്കാതെ വെറും 'ഒമേഗ-3' എന്നു പറയുന്നതു കൊണ്ടാണോ ഒമേഗ-3 പ്രധാനമാണെന്ന് നമ്മുടെ മനസ്സില് പതിഞ്ഞത്? 'പോളിഅണ്‍സാച്ചുറേറ്റഡ്' എന്നു പറയുമ്പോള് കൂടെ 'ഫാറ്റ്' എന്നു ചേര്‍ക്കാറുണ്ട്. അതാണോ തെറ്റിദ്ധാരണയ്ക്ക് കാരണം? വാല്‍നട്ട് സര്‍വ്വേയില് പങ്കെടുത്ത മൂന്നില് രണ്ടുപേരും 'കൊഴുപ്പാണ് എന്‍റെ ശത്രു' എന്ന പ്രസ്താവനയോടു യോജിച്ചു. അതുപോലെ തന്നെ, 37 ശതമാനം പേര് ആഹാരത്തില് ഉള്‍പ്പെടുന്ന കൊഴുപ്പിനെ പറ്റി അഞ്ചു വര്‍ഷം മുന്‍പിലത്തേക്കാള് ഇപ്പോള് വേവലാതിപ്പെടുന്നുണ്ട് എന്നു സമ്മതിച്ചു. ജനങ്ങളില് ആശയക്കുഴപ്പമുണ്ട് എന്നു തന്നെയാണ് ഇതു കാണിക്കുന്നത്. കാരണം ആരോഗ്യകരമായ ഭക്ഷണത്തെ കുറിച്ചുള്ള സംസാരമെല്ലാം കൊഴുപ്പിനെയും കാര്‍ബോഹൈഡ്രേറ്റിനെയും പറ്റിയാണ്; ആഹാരത്തെ കുറിച്ചല്ല. കാറ്റ്സ് പറയുന്നത് നിങ്ങള് കഴിക്കുന്ന ഭക്ഷണം ശരിയായാല് പോഷകങ്ങള് അതിനൊപ്പം ശരിയായിക്കോളുമെന്നാണ്.\n"പോഷകങ്ങളെ കുറിച്ച് ആഴത്തില് പഠിക്കാന് ശ്രമിച്ചാല് തല കറങ്ങും. അതിന്‍റെ ആവശ്യമില്ലെന്നതാണ് സത്യം. അതിനു പകരം കഴിവതും കുറച്ചു മാത്രം പാകം ചെയ്ത പച്ചക്കറികള്, പഴങ്ങള്, മുഴുധാന്യങ്ങള്, പയറുവര്‍ഗ്ഗങ്ങള്, പരിപ്പ്, അണ്ടിപ്പരിപ്പുകള്, വിത്തുകള്, ദാഹത്തിന് ശുദ്ധജലം - ഇങ്ങനെയുള്ള ഡയറ്റിന് പ്രാധാന്യം കൊടുക്കുക. ഇതില് വലിയ അബദ്ധമൊന്നും പറ്റാനിടയില്ല. ഈ ഭക്ഷണക്രമത്തില് ആരോഗ്യകരമായ കൊഴുപ്പ് ധാരാളമുണ്ടാകും, ഹാനികരമായ കൊഴുപ്പുകള് കുറവുമാകും," അദ്ദേഹം പറഞ്ഞു.\nDietaryFat food health


രാജകീയ വിവാഹം പൊടി പൊടിക്കുന്നു; ആഘോഷത്തിനു മാറ്റു കൂട്ടി പ്രമുഖരുടെ നിരയും ദുബായ് ഭരണാധികാരിയുടെ കവിതയും- വീഡിയോ – Dubai Vartha\nരാജകീയ വിവാഹം പൊടി പൊടിക്കുന്നു; ആഘോഷത്തിനു മാറ്റു കൂട്ടി പ്രമുഖരുടെ നിരയും ദുബായ് ഭരണാധികാരിയുടെ കവിതയും- വീഡിയോ\nദുബായ്: യു എ ഇ പ്രധാനമന്ത്രിയും വൈസ് പ്രസിഡന്റും ദുബായ് ഭരണാധികാരിയുമായ ശൈഖ് മുഹമ്മദ് ബിൻ റാശിദ് അൽ മക്തൂമിന്റെ3മക്കളുടെ (ശൈഖ് ഹംദാൻ ബിൻ മുഹമ്മദ് റാശിദ് അൽ മക്തൂം, ശൈഖ് മക്തൂം ബിൻ മുഹമ്മദ് റാശിദ് അൽ മക്തൂം,ശൈഖ് അഹ്മദ് ബിൻ മുഹമ്മദ് റാശിദ് അൽ മക്തൂം) രാജകീയ വിവാഹ സൽകാരം ദുബായ് വേൾഡ് ട്രേഡ് സെന്ററിൽ നടക്കുന്നു. പ്രസ്തുത ചടങ്ങിലേക്ക് പ്രമുഖരുടെ നിര തന്നെ എത്തി ചേർന്ന് കൊണ്ടിരിക്കുന്നു. ചടങ്ങിൽ വീഡിയോ രൂപത്തിൽ അവതരിപ്പിക്കപ്പെട്ട ദുബായ് ഭരണാധികാരി രചിച്ച കവിത ശ്രദ്ധയാകർഷിച്ചു.\nമേയ് 15ന് മതപരമായ ചടങ്ങുകൾ നടന്നിരുന്നുവെങ്കിലും ഇതിൽ കുടുംബാംഗങ്ങൾ മാത്രമേ പങ്കെടുത്തിരുന്നുള്ളൂ. ഷെയ്ഖ് ഹംദാൻ ബിൻ മുഹമ്മദ് ബിൻ റാഷിദ് അൽ മക്തൂം(36) ഷെയ്ഖ ഷെയ്ഖ ബിൻത് സഇൗദ് ബിൻ താനി അൽ മക്തൂമിനെയാണ് ജീവിത സഖിയാക്കിയത്. ഷെയ്ഖ് മക്തൂം ബിൻ മുഹമ്മദ്(35) ഷെയ്ഖ മറിയം ബിൻത് ബുത്തി അൽ മക്തൂമിനെയും ഷെയ്ഖ് അഹമദ് ബിൻ മുഹമ്മദ്(32) ഷെയ്ഖ മിദ്യ ബിൻത് ദൽമൂജ് അൽ മക്തൂമിനെയും ജീവിത പങ്കാളികളാക്കി.\nരാജകീയ വിവാഹ സൽക്കാരത്തിൽ പങ്കെടുത്ത് എം എ യൂസഫ് അലിയും ഇന്ത്യൻ വ്യവസായ പ്രമുഖരും


‘ആ സമയത്ത് അവൻ ഏറ്റവുമധികം കേട്ട പാട്ട്’, മകനെ പാടി ഉറക്കി കൈലാസ് മേനോൻ; ക്യൂട്ട് വിഡിയോ | Music director Kailas Menon shares the cute video with his child\n‘ആ സമയത്ത് അവൻ ഏറ്റവുമധികം കേട്ട പാട്ട്’, മകനെ പാടി ഉറക്കി കൈലാസ് മേനോൻ; ക്യൂട്ട് വിഡിയോ\nമനോരമ ലേഖിക January 01, 2021 01:19 PM IST\nകൺമണിയ്ക്കരികിലിരുന്ന് താരാട്ടു പാടി സംഗീത സംവിധായകൻ കൈലാസ് മേനോൻ. മകന്റെ നെറുകയിൽ തലോടി കുഞ്ഞു കൈകളിൽ വിരൽ ചേർത്ത് പാട്ടുപാടിയുറക്കുന്നതിന്റെ വിഡിയോ കൈലാസ് സമൂഹമാധ്യമങ്ങളിൽ പങ്കുവച്ചു. അച്ഛന്റെ വാത്സല്യക്കരുതലിൽ മയങ്ങുന്ന കുഞ്ഞിന്റെ ക്യൂട്ട് രംഗമാണ് വിഡിയോയിൽ.\n‘എന്റെ ജീവിതത്തിലെ ഏറ്റവും സുന്ദരവും മികച്ചതുമായ വർഷമായിരുന്നു 2020. ആനന്ദത്തിന്റെയും ആഹ്ലാദത്തിന്റെയും അളവറ്റ നിമിഷങ്ങൾ സമ്മാനിച്ച 2020ന് ഒരുപാടൊരുപാട് നന്ദി. എല്ലാവർക്കും ഏറെ സ്നേഹത്തോടെ പുതുവർഷാശംസകൾ നേരുന്നു’, വിഡിയോ പങ്കുവച്ച് കൈലാസ് മേനോൻ കുറിച്ചു. അച്ഛന്റെയും മകന്റെയും ഒരു മിനിട്ടിൽ താഴെ മാത്രം ദൈർഘ്യമുള്ള വിഡിയോ ഇതിനോടകം സമൂഹമാധ്യമങ്ങളിൽ വൈറലായിക്കഴിഞ്ഞു.\n‘അവനൊപ്പമുള്ള എന്റെ ആദ്യ ചിത്രം’; കുഞ്ഞതിഥിയെ പരിചയപ്പെടുത്തി കൈലാസ് മേനോൻ\n1992ല് ‘ആയുഷ്കാലം’ എന്ന ചിത്രത്തിനു വേണ്ടി ഔസേപ്പച്ചൻ ഈണം കൊടുത്ത് കെ.ജെ.യേശുദാസും കെ.എസ്.ചിത്രയും ചേർന്നു പാടിയ ‘മൗനം സ്വരമായ്’ എന്നു തുടങ്ങുന്ന പാട്ടാണ് കൈലാസ് മകനരികിലിരുന്നു പാടുന്നത്. കുഞ്ഞ് പിറന്ന് ഏതാനും മണിക്കൂറുകൾക്കകം എടുത്ത വിഡിയോ ആണിതെന്നും ഗർഭാവസ്ഥയിലായിരുന്നപ്പോൾ കുഞ്ഞിനെ ഏറ്റവുമധികം കേൾപ്പിച്ചത് ഈ പാട്ടാണെന്നും കൈലാസ് മേനോൻ മനോരമ ഓൺലൈനിനോടു പറഞ്ഞു.\n2020 ഓഗസ്റ്റ് 17നാണ് കൈലാസിനും ഭാര്യ അന്നപൂർണ ലേഖ പിള്ളയ്ക്കും ആൺകുഞ്ഞ് പിറന്നത്. മകന് സമന്യു രുദ്ര എന്നാണ് പേരിട്ടിരിക്കുന്നത്. കൗതുകകരമായ പേരിനു പിന്നിലെ രഹസ്യം കൈലാസ് വെളിപ്പെടുത്തിയിരുന്നു. സമന്യു, രുദ്ര എന്നിവ ശിവന്റെ പേരുകളാണ്. ഒരേ മനസ്സുള്ളവർ എന്നാണ് സമന്യു എന്ന വാക്കിന്റെ അര്‍ഥം. ദുരിതത്തിന്റെയും തിന്മയുടെയും അന്തകൻ എന്നാണ് രുദ്രയുടെ അർഥം. ഭാര്യ വലിയ ശിവഭക്തയായതിനാലാണ് കുഞ്ഞിനു വേണ്ടി സമന്യു രുദ്ര എന്ന പേര് തിരഞ്ഞെടുത്തതെന്നും കൈലാസ് വ്യക്തമാക്കി.\nമകനെ ചേർത്തു പിടിച്ചുള്ള ക്യൂട്ട് ചിത്രങ്ങൾ കൈലാസ് മേനോൻ ഇതിനു മുൻപും ആരാധകരുമായി പങ്കുവച്ചിട്ടുണ്ട്. ക്രിസ്മസിനോടനുബന്ധിച്ച് പോസ്റ്റ് ചെയ്ത കുടുംചിത്രം ഏറെ ശ്രദ്ധിക്കപ്പെട്ടിരുന്നു. 2015–ൽ ആണ് കൈലാസ് മേനോനും അവതാരകയും അഭിഭാഷകയായ അന്നപൂർണ ലേഖ പിള്ളയും വിവാഹിതരായത്. അന്നപൂർണയുടെ മറ്റേണിറ്റി ഫോട്ടോഷൂട്ട് ചിത്രങ്ങളും വൈറലായിരുന്നു.\nഅന്ന് ഐശ്വര്യ ആവശ്യപ്പെട്ട ബ്രേക്ക്–അപ് പാട്ട്; ധനുഷിന്റെ ‘വൈ ദിസ് കൊലവെറി’ വീണ്ടും ചർച്ചയാകുമ്പോൾ\nമിന്നൽ മുരളി നൽകിയ മേൽവിലാസം: നാരായണി ഗോപൻ പറയുന്നു


പ്രിയ വാര്യരെ പൊലീസിലെടുത്തു\nFirst Published 24, Mar 2018, 2:39 PM IST\nപ്രിയ വാര്യരെ സുരക്ഷിത ഡ്രൈവിങ് സന്ദേശത്തിലെത്തിച്ച് വഡോദര പൊലീസ്\nഒമല് ലുലു സംവിധാനം ചെയ്ത ഒരു അഡാര് ലൗ എന്ന ചിത്രത്തിലെ ഒറ്റ പാട്ടിലൂടെ ലോകത്താകമാനം ആരാധകരുണ്ടാക്കിയ താരമായ പ്രിയ വാര്യരെ സുരക്ഷിത ഡ്രൈവിങ് സന്ദേശത്തിലെത്തിച്ച് വഡോദര പൊലീസ്. താരത്തിന്‍റെ കണ്ണിറുക്കലും പുരികകൊടിയും തന്നെയാണ വഡോദര പൊലീസ് ഉപയോഗിച്ചിരിക്കുന്നത്. ട്രാഫിക് ഒരു സംസ്കാരമാണ് എന്നാണ് ബോധവല്‍ക്കരണത്തിന് ഉപയോഗിച്ചിരിക്കുന്നത്.\nശ്രദ്ധ തെറ്റാതെ വാഹനം ഓടിക്കൂ എന്നും കണ്ണിറുക്കുന്ന സമയത്തിനുള്ളില് അപകടം സംഭവിക്കാമെന്നും വഡോദര പൊലീസിന്റെ ക്യാംപയിന് വിശദമാക്കുന്നു. യുവതലമുറയെ ആകര്‍ഷിക്കാന് ട്വിറ്ററിലും ഫേസ്ബുക്കിലുമെല്ലാം സജീവമാവുകയാണ് വിവിധ സര്‍ക്കാര് സേവനങ്ങളും.\nമുംബൈ പൊലീസിന്റെയും ബെംഗളുരു പൊലീസിന്റെയും പാതയിലാണ് വഡോദര പൊലീസും. യുവജനതയിക്കിടയില് സര്‍ക്കാര് സേവനങ്ങളുടെ ബോധവല്‍ക്കരണ സന്ദേശങ്ങള് എത്തിക്കുകയെന്ന സമീപനമാണ് മുംബൈ, ബെംഗളുരു പൊലീസ് സ്വീകരിച്ചിരിക്കുന്നത്. തങ്ങളുടെ ക്യാംപയിന് യുവാക്കളുടെ ശ്രദ്ധയില് എത്തിക്കാന് പ്രിയയേക്കാള് സമൂഹമാധ്യമ ശ്രദ്ധ കിട്ടിയ ആള് വേറെയില്ലെന്നാണ് വഡോദര പൊലീസ് വിശദമാക്കുന്നത്.